Ma Dong Seok Kongsikan Gambar Bersama Barisan Pelakon “The Eternals”

Selain Angelina Jolie, Selma Hayek dan Richard Madden, pelakon terkenal Korea Selatan, Ma Dong Seok turut dinamakan dalam barisan pelakon filem terbaru Marvel The Eternals.

Teruja dengan penglibatannya dalam filem tersebut, dia telah berkongsikan beberapa gambar semasa perjalanan ke San Diego Comic Con yang berlangsung baru-baru ini dilaman Instagram miliknya.

Selain itu juga, pelakon yang membawakan watak Gilgamesh itu turut kongsikan gambar bersama barisan pelakon filem The Eternals. Anda boleh lihat gambar-gambar tersebut dipautan yang kami sediakan.

Filem ini berdasarkan dari karakter komik Marvel, Eternals yang dicipta legenda komik, Jack Kirby pada tahun 1976. Eternals merupakan bangsa purba yang dicipta jutaan tahun dahulu oleh entiti kosmik yang dikenali sebagai Celestials. Chloe Zhao akan bertindak selaku pengarah manakala skrip filem ditulis oleh Matthew dan Ryan Firpo.

Penggambaran filem The Eternals dijangka akan bermula pada awal bulan ini, dan dijangka akan selesai penggambaran sekitar bulan Januari tahun hadapan. Marvel Studios telah menetapkan tarikh tayangannya pada 6 November 2020.


Dwayne Johnson & Emily Blunt Kembali Bergandingan Dalam Filem Superhero BALL AND CHAIN

Sementara peminat tidak sabar menantikan gandingan pertama pemenang Golden Globe Emily Blunt dan bintang blockbuster, Dwayne Johnson dalam filem Jungle Cruise, satu lagi projek telah diumumkan dimana mereka berdua sekali lagi digandingkan.

Menurut laporan Deadline, kedua-dua bintang itu akan muncul dalam filem superhero terbaru berjudul Ball and Chain.

Filem yang akan ditulis Emily Gordon (The Big Sick) ini berdasarkan dari komik empat bahagian berjudul sama karya Scott Lobdell, dimana ia berkisarkan tentang pasangan suami isteri Edgar dan Mallory Bulson yang mendapat kuasa luarbiasa setelah terdedah dengan meteor misteri. Bagaimanapun, mereka hanya akan mendapat kuasa luarbiasa sekirannya bekerjasama.

Projek ini masih lagi dalam proses untuk dijual kepada beberapa studio penerbitan. Sumber mengatakan, Netflix berminat untuk mendapatkan hak tayangan filem ini.

Johnson akan bertindak sebagai penerbit menerusi syarikat penerbitannya Seven Bucks bersama-sama Dany dan Hiram Garcia. Emily Blunt turut bertindak sebagai penerbit bersama-sama penulis lakonlayar, Emily Gordon.


[TRAILER] Extraction 2: Bangkit Dari Kematian Dengan Aksi Yang Lebih Mendebarkan

Netflix telah mengeluarkan trailer terbaru filem aksi yang dinantikan, Extraction 2, menawarkan pandangan terbaru dalam filem sekuel akan datang. Extraction 2 akan ditayangkan di Netflix pada 16 Jun ini.

Anda boleh tonton trailer Extraction 2 dibawah:

“Selepas hampir tidak terselamat dalam peristiwa filem pertama, Rake kembali sebagai tentera upahan operasi rahsia Australia, ditugaskan dengan satu lagi misi yang membawa maut: menyelamatkan keluarga yang dipukul samseng Georgia yang kejam dari penjara tempat mereka ditahan.” menurut  sinopsis.

Extraction 2 sekali lagi diarahkan oleh Sam Hargrave berdasarkan lakon layar yang ditulis oleh Joe Russo. Sama seperti filem pertama, ia juga diterbitkan oleh pengarah Avengers: Endgame, Anthony dan Joe Russo melalui sepanduk AGBO mereka bersama-sama dengan Hemsworth.

Filem asal, Extraction, bertempat di dunia yang penuh dengan penjual senjata haram dan penyeludupan. Ia menceritakan seorang kanak-kanak lelaki yang dijadikan catur dalam pertembungan di antara kumpulan pengedar dadah.


Video Featurette “Morbius” Teroka Kisah Vampire Marvel

Filem Sony Marvel Morbius semakin hampir menunju ke tarikh tayangannya, kisah anti-hero gelap itu bersedia untuk membawa Jared Leto ke dunia yang turut dihuni Venom.

Diarahkan oleh Daniel Espinosa (Life), Morbius akan menghantui penonton pada 1 April 2022, dan sementara menantikan kisah ‘vampire’ Marvel itu, saksikan video ‘featurette’ dibawah, yang mendalami latarbelakang Michael Morbius.

“Salah satu watak Marvel yang paling menarik dan berkonflik muncul di layar perak apabila Jared Leto berubah menjadi antihero misterius Michael Morbius,” baca sinopsis.

“Penyakit darah yang jarang berlaku dan bertekad untuk menyelamatkan orang lain yang mengalami nasib yang sama, Dr. Morbius mencuba perjudian terdesak. Walaupun pada mulanya ia kelihatan seperti kejayaan yang radikal, kegelapan di dalam dirinya dilepaskan. Adakah kebaikan akan mengatasi kejahatan – atau adakah Morbius akan tunduk kepada desakan barunya yang misteri?”

Morbius diarahkan oleh Daniel Espinosa (Safe House) dari lakonlayar yang ditulis oleh Burk Sharpless dan Matt Sazaman. Filem ini diterbitkan Avi Arad, Matt Tolmach dan Lucas Foster. Barisan pelakon turut terdiri daripada Matt Smith sebagai Loxias Crown, Adria Arjona sebagai Martine Bancroft, Jared Harris sebagai mentor Morbius dan Tyrese Gibson sebagai Ejen FBI.


Jwanita Review

PENGARAH Osman Ali mungkin sinonim dengan filem Ombak Rindu yang mendapat kutipan luar biasa ketika ia ditayangkan sekitar tahun 2011.

Bagaimanapun ia tidak pernah menyekat keinginannya untuk terus dibayangi dengan karya yang diadaptasi daripada novel popular itu sebaliknya terus melangkah kehadapan dalam menghasilkan lebih banyak naskah bermutu dan luar dari kebiasaan.

Pernah mengarahkan filem seram pada 2007 iaitu Puaka Tebing Biru, Osman kembali dengan buah tangan terbaharu dengan genre sama berjudul Jwanita.

Ternyata penantian selama lapan tahun untuk menonton karya seram dari Osman tidak menghampakan kerana percaturannya menerusi Jwanita nyata berbaloi.

Menampilkan aktres Maya Karin yang sinonim dalam filem-filem arahan Osman, Jwanita pada pandangan penulis penuh dengan debaran malah sukar dijangka yang mampu membuatkan penonton tidak berganjak untuk mengetahui pengakhirannya.

Sungguhpun mengakui mendapat inspirasi menulis skrip naskah berkenaan berdasarkan himpunan kes pembunuhan yang dibacanya menerusi akhbar namun Osman bijak menyusun plot dan jalan cerita agar tampak menarik dan menyakinkan.

Pembukaan filem tersebut juga cukup tersirat apabila Osman memperkenalkan Jwanita lakonan Maya Karin dengan penuh dramatik apabila memperlihatkan wanita berkenaan di tengah sebuah tasik sambil membaca mantera dan berlumuran darah.

Kekuatan lima minit pertama yang diketengahkan sudah cukup memberi gambaran kepada penonton naskah itu bukan sekadar karya biasa.

Osman juga banyak bermain dengan naratif sebagai medium di antara watak dan penonton dalam menterjemahkan isi sesuatu babak terutamanya menggambarkan kehidupan Jwanita yang penuh dendam dan keliru sejak kecil.

Bagaimanapun ia sedikit menjengkelkan apabila Osman terlalu berusaha untuk menggambarkan diri Jwanita kerana barangkali bimbang penonton berasa keliru namun adalah lebih baik ia disimpan sedikit untuk imaginasi penonton.

Dari segi teknikal pula, boleh dikatakan Osman tidak malas dalam menghidupkan landskap dengan pemilihan lokasi menarik dan bersesuaian dengan tema filem berkenaan.

Ini termasuk babak-babak pembunuhan dan penampakkan hantu dalam filem berkenaan dan penggunaan teknik penjanaan imej berkomputer (CGI).

Filem ini mengisahkan seorang gadis bernama Jwanita lakonan Maya Karin yang mengalami masalah mental akibat pernah didera secara mental dan fizikal oleh ibu dan bapa angkatnya yang mengamalkan ilmu hitam.

Jwanita kemudiannya bertemu dengan Dr. Farhan lakonan Bront Paralea yang merawatnya selepas dia membunuh kedua ibu bapa angkatnya dalam satu kejadian penuh tragis.

Namun, segalanya musnah apabila Farhan yang dicintainya merupakan tunang kepada adik kandungnya sendiri iaitu Julaika yang terpisah daripadanya sejak kecil. Selepas menghilangkan diri pada hari perkahwinan Farhan dan Julaika, Jwanita muncul semula.

Jwanita kembali dengan perwatakannya yang jauh berbeza sejak itu pelbagai peristiwa pelik berlaku melibatkan keluarganya.

Sementara itu, pujian harus diberi kepada Maya yang berjaya melunaskan tanggungjawab menggalas peranan sebagai Jwanita yang pada pengamatan penulis cukup mengagumkan sehingga sukar mencari titik lemah pada lakonannya.

Maya sekali lagi membuktikan dia seorang pelakon berbakat besar apabila dengan hanya ekspresi wajahnya sahaja sudah cukup mencetuskan aura penuh debaran dalam filem berkenaan.

Tidak hairan, Osman sendiri takut untuk menyapa Maya ketika berada di set ekoran dia terlalu menghayati wataknya itu.

Penulis tidak terkejut sekiranya Maya sekali lagi dicalonkan dalam kategori Pelakon Wanita Terbaik, Festival Filem Malaysia (FFM) tahun hadapan.

Manakala, persembahan Marsha juga tidak menghampakan dan bekas peserta program Akademi Fantasia itu benar-benar menjadi orang lain dalam filem berkenaan.

Marsha berjaya membuktikan bahawa dia bukan sekadar pelakon watak wanita gedik dan seharusnya pengarah di negara ini mula memandang serius terhadapnya.

Tidak ketinggalan, Umie Aida menerusi watak bomoh – ia suatu kemenangan buat aktres itu yang pernah membawa peranan sama dalam filem Dukun arahan Dain Said yang malangnya diharamkan tayagannya.

Umie benar-benar memberi nafas kepada peranannya itu dan jelas ia seperti melepaskan gian gara-gara Dukun tidak pernah ditayangkan.

Osman beruntung kerana mendapat pemain-pemain yang komited dalam menjayakan watak masing-masing sehingga ia mampu menutup cacat cela yang ada pada kompenan lain karyanya itu.

Jwanita pada keseluruhannya adalah sebuah naskah membanggakan dari Osman dan karya seperti ini diperlukan oleh industri kita yang semakin hilang sinarnya.

Rating: PG13
Genre: Seram / Thriller
Pengarah: Osman Ali
Penulis:
Pelakon: Maya Karin, Datin Seri Umie Aida, Bront Palarae, Marsha Milan Londoh, Cristina Suzanne
Edaran: Nuansa Sdn. Bhd dan Ehsan Production.


Rating “Mouse” Sedikit Menurun, “Sell Your Haunted House” & “Law School” Kekal Kukuh

Rating drama hit Mouse nampaknya sedikit menurun.

Menurut Nielsen Korea (via Soompi), drama tvN itu telah merekodkan purata rating sebanyak 4.901 peratus pada 22 April dan 4.964 peratus pada 21 April, sedikit penurunan berbanding episod minggu lalu yang mencatatkan rating sebanyak 5.374 peratus.

Sementara itu, drama terbaru KBS Sell Your Haunted House merekodkan purata rating sebanyak 3.7 peratus dan 5.3 peratus, rating yang hampir sama dengan episod 21 April, yang merekodkan rating 3.7 peratus dan 5.9 peratus.

Drama JTBC Law School merekodkan purata rating sebanyak 4.318 peratus, juga hampir sama dengan rating episod 21 April iaitu 4.338 peratus. Akhir sekali di MBC, drama Oh My Ladylord merekodkan purata rating sebanyak 1.6 dan 1.2 peratus untuk episod 22 April dan 1.3 peratus dan 1.5 peratus untuk episod 21 April.


Filem Aksi Langsung Snow White Dapat Tarikh Tayangan

Filem aksi-langsung terbaru Disney, Snow White, akhirnya mendapat tarikh tayangan rasmi, dengan Disney menetapkan tarikh 22 Mac 2024.

Rachel Zegler akan memainkan watak utama dengan Gal Gadot sebagai Evil Queen. Andrew Burnap akan membawa watak Jonathan, manakala Martin Klebaa sebagai Grumpy dalam adaptasi aksi-langsung yang akan datang.

Filem Snow White akan berdasarkan animasi klasik pertama studio Snow White dan Seven Dwarfs, yang pertama kali ditayangkan lebih 80 tahun lalu dan menjadi batu loncatan kepada kejayaan Disney dengan pembikinan filem-filem animasi. Ia juga diilhamkan dari kisah dongeng Jerman tahun 1812 yang ditulis oleh Brothers Grimm.

Filem animasi itu mengisahkan seorang puteri yang ketika itu dibuang ke dalam hutan berbahaya oleh ibu tirinya yang jahat. Nasib baik, dia diselamatkan oleh tujuh pelombong kerdil yang menjadikannya sebahagian daripada keluarga mereka.

Walau bagaimanapun, disebabkan keinginan ibu tiri yang jahat, dia menipu Snow White untuk memakan epal beracun yang akan memberikan sumpahan kepada puteri itu untuk tidur yang tidak berkesudahan. Untuk mematahkan sumpahan itu, dia mesti menerima ciuman cinta sejati. Filem ini telah dicalonkan untuk Oscar dalam kategori Muzik Terbaik, dengan Walt Disney memenangi anugerah kehormat untuk filem itu.

Projek ini adalah sebahagian daripada senarai projek aksi langsung Disney yang semakin meningkat termasuk The Little Mermaid, Hercules, Pinocchio, dan Peter Pan & Wendy bersama-sama dengan sekuel The Lion King, Aladdin, dan Cruella yang dikeluarkan baru-baru ini.


Review Filem: Raya and the Last Dragon (2021)

Selama ini kita sentiasa dihidangkan dengan cerita khayalan dunia puteri raja yang penuh dengan unsur barat dan sebagainya namun pada 2021 kita disajikan dengan sebuah penceritaan kisah seorang puteri yang berasal dari Asia Tenggara iaitu Raya dan kisahnya “Raya And The Last Dragon” keluaran Disney. Ditayangkan di pawagam dan juga di web penstriman atas talian,...

Raya And The Last Dragon

Selama ini kita sentiasa dihidangkan dengan cerita khayalan dunia puteri raja yang penuh dengan unsur barat dan sebagainya namun pada 2021 kita disajikan dengan sebuah penceritaan kisah seorang puteri yang berasal dari Asia Tenggara iaitu Raya dan kisahnya “Raya And The Last Dragon” keluaran Disney. Ditayangkan di pawagam dan juga di web penstriman atas talian, Disney+.
Mengisahkan tentang sebuah kerajaan yang pada asalnya mempunyai satu nama dan rakyatnya hidup aman makmur disamping makhluk lagenda yang penuh magis iaitu naga. Seluruh rakyat hidup aman damai sehinggalah pada suatu ketika munculnya satu plag yang menyerang manusia sehingga menjejaskan kehidupan seluruh alam.
Menyedari tugas mereka melindungi para manusia, para naga sekalian telah membuat satu magik dalam bentuk bola cahaya untuk melindungi para manusia. Namun tidak semua perkara yang baik itu kekal sehingga ke akhirnya. Apabila wujudnya mutiara naga tersebut, kerajaan yang asalnya bernaung di bawah satu nama kini telah berpecah kepada beberapa bahagian dek kerana ingin merampas dan ingin memiliki mutiara naga tersebut.
Raya merupakan anak kepada pemerintah yang berasal dari kerajaan Heart. Pada suatu hari, satu kejadian telah berlaku di tempat simpannya mutiara naga tersebut dan menyebabkan mutiara itu pecah. Raya kemudiannya telah berusaha atas dirinya sendiri dan ditemani haiwan peliharaannya iaitu Tuk Tuk memulakan pengembaraannya dalam mencari kembali seekor naga yang dipercayai masih hidup sehingga saat itu. Dikenali dengan nama Sisu.

Dipenuhi dengan nilai nilai dan adab kebudayaan dari Timur, filem Raya and The Last Dragon pada kali ini sudah semestinya menjamin satu kelainan dalam penceritaannya. Pelbagai adab budaya dari pelbagai negara dapat diperhatikan seperti membuka alas kaki apabila masuk ke tempat suci sehinggalah kepada senibina bangunan yang diinspirasikan daripada senibina candi candi lama seperti Angkor Watt.

Nama Raya itu sendiri juga diinspirasikan daripada perkataan Melayu, Raya yang bermaksud sambutan atau keraian yang menghimpunkan ramai orang dalam satu satu masa dan maksud daripada nama itu sendiri berjaya diterjemahkan di babak akhir filem ini di mana Raya berjaya menyatukan seluruh penduduk Kumandra buat kesekian kalinya setelah berpecah bertahun yang lalu.

Penceritaan filem Raya and The Last Dragon ini juga dilihat begitu ringan tanpa mengabaikan aspek aspek yang penting seperti perkembangan watak yang seiring dengan jalan cerita yang disajikan. Menggalas tema kepercayaan, tema kali ini dilihat disampaikan begitu baik kepada penonton dengan pengaplikasian yang bagus ke dalam plot filem.
Kesimpulannya, filem Raya And The Last Dragon memberi satu pengalaman menonton wayang yang cukup tenang dan damai setelah sekian lama kita berehat daripada menonton filem di pawagam.

                   Rating Kakimuvee

4/5

Kelly Marie Tran, Awkwafina, Izaac Wang, Gemma Chan, Daniel Dae Kim, Benedict Wong, Sandra Oh, Thalia Tran, Lucille Soong, Alan Tudyk.


Wheely Review

Walaupun filem-filem tempatan masih tidak berupaya untuk bersaing dengan filem-filem dari Negara serantau, kita masih ada sesuatu yang masih boleh dibanggakan, iaitu filem animasi. Kehebatan produksi tempatan dalam menghasilkan filem animasi tidak boleh disangkal lagi. Boboiboy: The Movie, Geng: Pengembaraan Bermula adalah antara filem animasi tempatan yang berjaya menambat hati penonton tempatan dan luar Negara.

Terbaru KRU menerusi anak syarikatnya, Kartun Studio telah menghasilkan sebuah filem animasi yang berjudul Wheely. Filem yang baru ditayangkan pada 16 Ogos yang lalu membuktikan filem animasi Negara semakin maju kehadapan.

Filem ini menyaksikan debut pertama buat pengarah Yusri Abdul Halim dalam pengarahan filem bergenre animasi. Dibintangi Zizan Razak, Johan Raja Lawak, Lisa Surihani dan Norman Abdul Halim, Wheely mengisahkan tentang bekas pelumba jalanan bernama Wheely yang ingin kembali ke dunia perlumbaan selepas dia terlibat dengan satu kemalangan yang dasyat. Bagaimanapun, gadis impiannya telah diculik oleh sebuah sindiket penyeludupan kereta mewah dan dia perlu menyelamatkan gadis berkenaan dari kumpulan sindiket itu yang diketuai oleh Kaiser, sebuah trak besar.

Wheely memaparkan sebuah animasi yang cukup baik sekali. Ini menunjukkan, KRU bersungguh-sungguh menghasilkan sebuah filem animasi yang setanding dengan kualiti filem-filem animasi dari luar negara. Animasinya sangat kemas terutamanya animasi pada karakter-karakter filem. Bagaimanapun terdapat berapa animasi latar seperti suasana bandar dan permandangan yang bagi saya tidak begitu mengagumkan.

Walaupun animasi Wheely sangat cantik, jalan ceritanya agak lemah dan tidak asli. Inilah masalah dalam filem-filem terbitan KRU. Wheely secara terang-terangan meniru konsep cerita filem Cars yang diterbitkan pada 2006. Malah versi KRU sangat membosankan sehingga saya tidak sabar menunggu filem ini tamat kerana tidak tahan dengan kebosanan yang ditunjukkan.

Paling mengecewakan, lakonan suara para pelakonnya. Mendatar, tidak bersemangat dan paling teruk, dialog-dialog yang dituturkan mereka, tidak kreatif dan agak membosankan. Bagi saya, hanya Johan saja yang Berjaya membawakan watak Putt Putt dengan baik, itu pun kadang kala lawak yang cuba disampaikan tidak begitu menjadi. Paling menjengkelkan adalah Zizan Razak, tona suaranya meleret dan dia seolah-olah membaca skrip tanpa menunjukkan ekspresi suara. Zizan memang pelakon komedi yang baik, tapi sebagai pelakon suara, agak teruk sekali.

Secara keseluruhannya, Wheely bagi saya adalah sebuah filem animasi yang cukup cantik, tapi sayang filem ini mampu pergi lebih jauh jika mereka menghasilkan karya yang cukup asli ditambah dengan kualiti dialog dan pemilihan pelakon suara yang sesuai. Apa yang boleh saya katakan, pasukan produksi mereka berkerja keras dalam menghasilkan sesuatu yang cukup baik dan cantik, tetapi dirosakkan oleh penulis yang malas, bak kata Deadpool “Well, That’s just lazy writing”


Filem Munafik 2 Dicetak Rompak

Selepas beberapa filem terkenal tempatan dicetak rompak, kali ini filem terbaru arahan Syamsul Yusof pula menjadi mangsa pihak yang tidak bertanggajawab dan kini sudah tersebar secara meluas dilaman sosial.

Berkata kepada akhbar mStar, akaun tersebut dipercayai milik warga Indonesia namun rakaman yang menggunakan telefon pintar itu dilakukan di pawagam Malaysia.

“Saya sudah maklum tentang perkara itu tapi tak mahu ulas lanjut. Ada yang masih tak faham apa yang mereka buat ini salah di sisi undang-undang Malaysia. Pihak Skop Productions akan mengambil tindakan terhadap mereka yang melakukan perkara tidak bertanggungjawab itu. Sila padam video tersebut dan jika masih berdegil syarikat akan ambil tindakan,”

Munafik 2 telah mencipta kejutan apabila berjaya meraih RM40 juta dalam tempoh 17 hari tayangannya. Ianya turut mengatasi beberapa rekod yang dicipta oleh filem arahan Mamat Khalid, Hantu Kak Limah.

Filem yang dibintangi oleh Maya Karin, Nasir Bilal Khan, Mawi, Datuk Fizz Fairuz, Datuk Rahim Razali dan Fauzi Nawawi bakal menemui penonton Indonesia pada 26 September ini


Pelakon Kamen Raider, Akira Kubodera Meninggal Dunia

Pelakon terkenal Jepun yang pernah membintangi Kamen Raider dan Pretty Guardians Sailor Moon, Akira Kubodera disahkan meninggal dunia di apartmentnya, dipercayai membunuh diri.

Media tempatan melaporkan, pelakon berusia 43 tahun itu ditemui koma di kediaman di Tokyo pada Jumaat dan disahkan mati selepas tiba di hospital. Siasatan polis mengesahkan, Kubodera mati akibat membunuh diri, dan agensi pelakon itu turut mengeluarkan kenyataan media pada Sabtu yang lalu.

Menurut kenyataan itu, kematian yang mengejut itu membuatkan rakan serta keluarganya tidak dapat menerima kenyataan itu. Mereka masih mendapatkan maklumat sebenar kejadian dan memohon pihak media tidak mengganggu keluarganya.

Kubodera berkahwin dengan pelakon Yuko Omori dan mereka memiliki seorang anak perempuan


“Star Wars: Rogue Squadron” Akan Berdasarkan Buku & Permainan Video – Patty Jenkins

Star Wars: Rogue Squadron merupakan antara projek terbaru Star Wars yang diumumkan semasa pembentangan Disney’s Investor Day. Filem tersebut akan diarahkan pengarah Wonder Woman 1984, Patty Jenkins, dan peminat mungkin dapat mengentahui sedikit info tentang filem terbaru itu.

Ketika bercakap kepada IGN baru-baru ini, Jenkins mendedahkan bahawa filem terbarunya itu akan mengambil pengaruh dari permainan video dan buku, sambil mengekalkan ‘originaliti’ filem terbaru Star Wars itu.

“[In the Star Wars: Rogue Squadron movie] we’re doing something original with great influence from the games and the books. There’s a lot of things being acknowledged and understood about the greatness of all of those things, but yes, it’s an original story and I’m so psyched to do it.”

Buat masa ini, tiada butiran lanjut mengenai pelakon dan plot, tetapi apa dapat dipastikan, filem terbaru ini tidak menggunakan tajuk “A Star Wars Story” – lebih-lebih lagi selepas kegagalan filem Solo gagal dipentas box office.

Lucasfilm menentapkan tarikh tayangan Rogue Squadron pada Disember 2023.


Gandingan Fattah Amin & Diana Danielle Dalam Kisah Percintaan Fantasi Romantik GANJIL Oleh Viu

Viu, peneraju perkhidmatan penstriman video OTT pan-serantau PCCW, bakal menayangkan siri drama serba baru Malaysia berjudul GANJIL. Sebuah kisah percintaan yang romantik, penuh fantasi. GANJIL menggabungkan dua genre untuk satu karya dalam membentuk  alam yang menakjubkan.

Siri ini berkisar seorang lelaki dan wanita muda yang mendapati diri mereka bertemu insan yang mereka impikan. Amry dilakonkan oleh  Fattah Amin – pemenang Anugerah Pelakon TV Paling Popular pada Anugerah Bintang Popular Berita Harian ke-31 pada 2018, yang diiktiraf sebagai selebriti popular dan penghibur Malaysia di dalam industri hiburan. Sementara itu, Nabila dibawa oleh Diana Danielle – pemenang Anugerah Pelakon Pembantu Terbaik pada Festival Filem Malaysia ke-29 pada 2017, sebuah anugerah rasmi oleh Perbadanan Kemajuan Filem Nasional Malaysia (FINAS).

Pasangan ini bertembung di dalam mimpi mereka, pada satu malam istimewa di mana mimpi mereka bercantum menjadi satu. Ketika mereka mendapati masing-masing mungkin hanya satu watak di dalam alam mimpi, tanpa mereka sedari, kedua-duanya menjadi lebih erat, berkongsi rahsia dan berdepan dengan ketakutan bersama. Mimpi mereka adalah cara alam memberikan mereka peluang kedua, untuk menjadi insan yang lebih baik. GANJIL juga memaparkan kesulitan yang dirasai ramai untuk mencari tempat di dunia sebenar, sambil cuba mengimbangi tanggungjawab seseorang terhadap keluarga.

Diterbitkan oleh Razor’s Edge Pictures dan diarah oleh Datuk Yusry Abdul Halim, karyawan yang penuh wawasan dan terkenal dalam penggunaan kesan visualnya. GANJIL adalah kisah cinta yang mengangkat genre percintaan dan digabung dengan elemen fantasi, menghasilkan sebuah kisah dengan imej yang indah.

Siri ini berlatarkan dunia sebenar dengan alam mimpi di bawah sedar Amry dan Nabila. Siri 10 episod semusim ini kemuncaknya memberikan penonton pandangan mendalam ke dalam jiwa dan keresahan mereka, menerusi alam mimpi yang mereka lalui. Siri ini turut menampilkan barisan pelakon sokongan yang kuat, iaitu Izzue Islam dan bekas pelakon kanak-kanak, Fatin Afeefa, yang masing-masingnya memainkan peranan utama di dalam kehidupan Nabila dan Amry.

GANJIL akan mula ditayangkan pada 30 September, dengan dua episod ditayangkan setiap Khamis sehingga 28 Oktober. Penonton boleh menyaksikan  siri ini menerusi aplikasi Viu. Hanya muat turun secara percuma melalui  App Store, Google Play, dan TV pintar terpilih, atau  laman web di www.viu.com.


Adakah Sekuel Parodi Star Wars, Spaceball 2 Akan Menjadi Kenyataan?

Siapa pernah menonton filem parodi Star Wars, Spaceball? mesti ada yang pernah menontonnya dan mungkin ada yang tidak tahu kewujudan filem berkenaan. Spaceball diterbitkan pada tahun 1987 oleh pengarah Mel Brooks dan ianya adalah filem berunsur parodi berdasarkan filem sains fiksyen popular pada masa itu, Star Wars.

Filem berkenaan menampilkan beberapa karakter yang mirip dengan karakter-karakter yang ada dalam filem Star Wars seperti Captain Lone Starr (Han Solo), Barfolomew (Chewbacca), Princess Vespa (Princess Leia), Dot Matrix (C-3PO), Lord Dark Helmet (Darth Vader) dan Yogurt (Yoda).

Spaceball boleh dikatakan sebuah filem parodi yang agak kelakar pada masa itu (dan juga masakini jika anda menontonnya), namun tiada sekuel dihasilkan sehingga beberapa tahun lepas semasa populariti filem Star Wars meningkat naik disebabkan filem terbaru masa itu iaitu A Force Awakens. Disebabkan filem Star Wars mendapat populariti yang tingggi pada masa itu, ura-ura mengatakan filem Spaceball 2 akan dihasilkan, tetapi berita berkenaan segera disangkal oleh pengarahnya Mel Brooks.

Bagaimanapun, Mel Brooks berkata, dia suka dengan idea sekuel Spaceball dan berharap ianya dapat direalisasikan.

Terbaru, semasa sesi soaljawab dengan penonton selepas tayangan filem Young Frankenstein,filem komedi seram arahannya yang diterbitkan pada tahun 1974, penonton telah bertanyakan soalan mengenai kemungkinan filem Spaceball 2 dihasilkan, ini jawapan pengarah tersebut;-

“Well, you know, I’m doing it. MGM is slightly interested in doing it because of the new Star Wars…They think maybe, so we’re talking.”

So… will there be a Spaceballs 2?! #MelBrooks says… pic.twitter.com/Ei89hTJLD7
— New Jersey Performing Arts Center (@NJPAC) May 21, 2017

MGM adalah studio yang menerbitkan filem parodi berkenaan, dan dikatakan berminat untuk menghasilkan sekuel pada masa akan datang. Dan jika ianya dapat direalisasikan, kemungkinan pelakon-pelakon baru akan membintangi filem ini memandangkan pelakon-pelakon asal sudah tidak lagi berlakon dan ada yang sudah meninggal dunia.

Jadi kepada yang pernah menonton filem Spaceball, adakah anda mahu melihat sekuel filem yang bakal diberi tajuk Spaceballs 2: The Search for More Money.” dapat dihasilkan?

Spaceballs 2: The Search for More Money

Spaceballs 2: The Search for More Money


Trailer Knock at the Cabin: Dave Bautista Terajui Filem Terbaru M. Night Shyamalan

Universal Pictures akhirnya telah melancarkan treler rasmi untuk Knock at the Cabin, filem seram ngeri terbaru M. Night Shyamalan yang dibintangi Dave Bautista dan Jonathan Groff. Filem ini akan tiba di pawagam pada 3 Februari 2023.

Treler Knock at the Cabin dimulakan dengan tiga sekeluarga yang menghabiskan percutian mereka di kabin terpencil. Bagaimanapun, percutian mereka diganggu dengan ketibaan mengejut empat orang yang tidak dikenali dan bersenjata yang mendakwa sebagai pewarta kiamat. Diketuai oleh Leonard Bautista, mereka menjelaskan kepada keluarga bahawa mereka mesti membuat keputusan yang sukar untuk mengelakkan kiamat.

Berdasarkan novel berjudul sama karya Paul Tremblay tahun 2018, Knock at the Cabin ditulis dan diarahkan oleh M. Night Shyamalan. Filem ini dibintangi oleh Dave Bautista (Guardians of the Galaxy Vol. 3), Jonathan Groff (Hamilton, Mindhunter), Ben Aldridge (Pennyworth, Fleabag), Nikki Amuka-Bird (Old), pendatang baru Kristen Cui, Abby Quinn (Little Women) dan Rupert Grint (Servant).

Guardians of the Galaxy Vol. 3

“Ketika bercuti di kabin terpencil, seorang gadis muda dan ibu bapanya telah dijadikan tebusan oleh empat orang yang tidak dikenali bersenjata yang menuntut keluarga itu membuat pilihan yang tidak dapat difikirkan untuk mengelakkan kiamat,” menurut sinopsis.

“Dengan akses terhad kepada dunia luar, keluarga mesti memutuskan apa yang mereka percaya sebelum semuanya hilang.”

Knock at the Cabin diterbitkan oleh Shyamalan dan Ashwin Rajan menerusi sepanduk Blinding Edge Pictures bersama Marc Bienstock. Penerbit eksekutif ialah Steven Schneider, Christos V. Konstantakopoulos dan Ashley Fox.


Margot Robbie Bakal Terbitkan Filem Reboot ‘Tank Girl’

Filem Tank Girl yang diterbitkan pada tahun 1995 bakal dihasilkan semula oleh penerbit yang juga pelakon Margot Robbie menerusi syarikat produksinya, LuckyChap Entertainment.

Berita mengenai penghasilkan semula filem tersebut didedahkan pencipta bersama komik Tank Girl, Alan Martin. Menerusi ciapan yang dikongsikan oleh Martin di laman Twitter miliknya, syarikat penerbitan Robbie telah berjaya mendapatkan hak penerbitan dari MGM dan dilaporkan bakal membangunkan filem tersebut tidak lama lagi.

“Just heard that Margot Robbie’s company have optioned rights from MGM to make a new Tank Girl movie – now several months into development.”

“We haven’t been contacted by any of the parties involved with the project, so not sure if there will be any input from the original creators,”

Robbie telah menubuhkan syarikat LuckyChap Entertainment pada 2014, dan sejak dari itu telah menerbitkan beberapa filem antaranya I, Tonya, Terminal, Dreamland dan filem akan datang, Birds of Prey.

Setakat ini tidak dipastikan sama ada Robbie akan turut berlakon atau sekadar menjadi penerbit.

Filem Tank Girl diadaptasikan dari komik berjudul sama karya Alan Martin dan Jamie Hewlett. Filem asal dibintangi pelakon Lori Petty yang memainkan peranan utama dan ia mengisahkan tentang antihero Tank Girl (Petty) yang menentang organisasi jahat yang diketuai Kesslee bersama-sama rakanya iaitu Jet Girl (Watts) dan Rippers. Tank Girl bagaimanapun gagal dari segi komersial dan dikritik teruk para pengkritik serta peminat.


Merekrut Baik Atau Jahat Dalam Klip Video “The School of Good and Evil”

Netflix telah mendedahkan klip rasmi filem terbaru The School of Good and Evil yang menampilkan Charlize Theron dan Kerry Washington serta turut disertai Sofie Wylie dan Sophia Anne Caruso.

The School of Good and Evil

Anda boleh tonton klip tersebut dibawah:

“Sahabat baik Sophie dan Agatha mendapati diri mereka berada di pihak yang bertentangan dalam pertempuran epik apabila mereka dimasukkan ke dua sekolah yang berbeza di mana calon wira dan penjahat dilatih untuk melindungi keseimbangan antara Kebaikan dan Kejahatan.” Menurut sinopsis.

The School for Good and Evil berdasarkan siri laris antarabangsa epik oleh Soman Chainani.

The School for Good and Evil

Diarahkan oleh Paul Feig, filem ini dibintangi pelakon seperti Charlize Theron, Kerry Washington, Laurence Fishburne, Michelle Yeoh, Sofia Wylie, Sophia Anne Caruso, Jamie Flatters, Kit Young, Patti LuPone, Rachel Bloom, Peter Serafinowicz, Rob Delaney, Mark Heap, dan Cate Blanchett yang menyumbang suara sebagai “The Storian”

The School for Good and Evil akan ditayangkan di Netflix pada 19 Oktober ini.

The School for Good and Evil

The School for Good and Evil


Bintang WWE Mahu Bawa Watak Android 18 Dalam Filem Live Action Dragon Ball

Bintang WWE, Rhea Ripley telah menyatakan minatnya untuk memainkan watak Android 18 sekirannya terdapat perancangan filem live Dragon Ball Z dimasa akan datang.

Dia mendedahkan keinginannya itu dalam satu temubual bersama portal ComicBook.

“If it was a Dragon Ball Z movie, definitely Android 18…I always get people saying that I look like her. I don’t know if it’s because my hair, especially now that it’s blonde. But I actually did an Android 18 cosplay for Halloween one year in Australia, and I loved it. So I would definitely love to play Android 18 for sure.“

Walaupun setakat ini tidak ada rancangan yang membawa siri shonen ikonik Akira Toriyama ke layar perak, Ripley mendedahkan dia sangat meminati Dragon Ball Z sepanjang kariernya. Dia bahkan memakai armor Vegeta untuk Wrestlemania 36.

Android 18, juga dikenal sebagai Lazuli, pertama kali muncul di Dragon Ball Z, bahagian kedua dari saga Dragon Ball. Diperkenalkan sebagai penjahat, karakter ini mula menjadi kegemaran peminat selepas dia menjalinkan hubungan dengan Krillin. Antara reka bentuk Android 18 yang dikenali peminat termasuk rambut pendek, berambut perang, lengan bergaris, dan rompi biru di atas kemeja hitam.

Dragon Ball merupakan antara siri anime/manga yang paling popular, tetapi sukar untuk mengadaptasikan dalam bentuk live action. Filem Dragon Ball: Evolution yang ditayangkan pada 2009 menjadi kritikan peminat dan sangat dibenci peminat termasukan Toriyama sendiri.

Walaubagaiman, masih terdapat usaha untuk membawa siri ini ke layar perak, cuma mereka masih perlu mencari formula yang sesuai.


Lady Gaga Anggap Lagu Untuk “Top Gun: Maverick” Sebagai ‘Surat Cinta Kepada Dunia’

Menerusi media sosial, Lady Gaga telah mengumumkan bahawa lagu terbarunya, single sempena filem Top Gun: Maverick yang akan datang, akan dikeluarkan pada 3 Mei 2022.

Dalam tweet yang mempamerkan poster muka depan untuk single itu, yang bertajuk “Hold My Hand,” Gaga berkata bahawa apabila dia menulis lagu yang akan datang untuk filem itu, dia tidak menyedari bahawa lapisan lagu itu akan merentangi “di seluruh filem, hati, jiwanya sendiri, dan alam semula jadi dunia yang kita diami.

When I wrote this song for Top Gun: Maverick, I didn’t even realize the multiple layers it spanned across the film’s heart, my own psyche, and the nature of the world we’ve been living in. I’ve been working on it for years, perfecting it, trying to make it ours. pic.twitter.com/1GReWGW8Ql— Lady Gaga (@ladygaga) April 27, 2022

Dia juga berterima kasih kepada Tom Cruise, Hans Zimmer (yang membuat skor untuk Top Gun: Maverick), dan pengarah Joseph Kosinski atas peluang itu, dan berkata bahawa dia menganggap lagu itu “surat cinta kepada dunia.”


Rating Rotten Tomatoes “Spider-Man: No Way Home” Menyamai “Into the Spider-Verse”… Setakat Ini

Filem superhero komik terbaru Sony Pictures, Spider-Man: No Way Home, telahpun memulakan tayangannya di pawagam tempatan pada hari ini. Tayangan hari pertama boleh dikatakan agak meriah dengan banyak dewan tayangan telah dipenuhi penonton yang tidak mahu terlepas peluang menyaksikan filem ini dengan lebih awal.

Sementara itu, beberapa ulasan dari pengkritik telahpun dikongsikan diatas talian sejak semalam lagi, dan hasil semakan di laman ‘aggregation’ Rotten Tomatoes, No Way Home telah mendapat 93 ulasan dari pengkritik profesional dengan rating keseluruhan setakat ini mencecah 97 peratus. Peratusan rating yang diterima No Way Home menyamai filem animasi tahun 2018, Spider-Man: Into the Spider-Verse dimana filem tersebut mendapat rating 97 peratus dari 393 ulasan yang diterimanya.

Rating di IMDb agak menarik dimana No Way Home telah mendapat rating 9.4/10 hasil dari undian 1400 pengguna berdaftar, manakala di satu lagi laman rating profesional, Metacritic, skor yang diterima No Way Home tidak begitu mengagumkan apabila hanya mendapat metascore sebanyak 72 dari 28 ulasan.

Dijangkakan, rating-rating yang diterima Spider-Man: No Way Home akan berubah dari masa ke semasa memandangkan terdapat banyak pengkritik yang masih belum melepaskan ulasan mereka diatas talian. Cuma sama ada ia meningkat atau menurun masih perlu dilihat.

Spider-Man: No Way Home dibintangi Tom Holland yang akan memainkan watak sebagai  superhero kegemaran ramai, Spider-Man/Peter Parker. Dia turut disertai Benedict Cumberbatch sebagai Doctor Strange. Dijangkakan, kedua-dua mereka akan bergandingan untuk menentang Electro dan Doctor Octopus, kedua-duanya dilakonkan oleh Jamie Foxx dan Alfred Molina, dan antara penjahat francais Spider-Man terdahulu yang disahkan kembali dalam filem kali ini.

Seperti WandaVision, No Way Home akan terikat dengan peristiwa Doctor Strange in the Multverse of Madness, arahan Sam Raimi.

Entri ketiga Spider-Man MCU ini turut menampilkan kepulangan sebilangan besar pelakon dari filem sebelumnya seperti Zendaya (Euphoria, Dune) sebagai MJ, Jacob Batalon (50 State of Fright) sebagai Ned, Marisa Tomei (The King of Staten Island) sebagai Aunt May, Tony Revolori (The French Dispatch) sebagai Flash dan Hannibal Buress (Tag) sebagai Coach Wilson.

Baca ulasan tanpa spoiler Spider-Man: No Way Home disini.


Captain Marvel Tepati Ramalan, Raih lebih $700 Juta Pada Minggu Kedua.

Captain Marvel terus mencatatkan kutipan yang cukup memberangsangkan apabila berjaya meraih lebih $760 juta pada minggu kedua tayangannya. China menjadi penyumbang terbesar untuk pasaran antarabangsa dengan kutipan sebanyak $104 juta, diikuti Korea Selatan sebanyak $24 juta dan United Kingdom sebanyak $16 juta dolar.

Untuk pasaran domestik Amerika Syarikat, Captain Marvel menambah $69 juta pada mimggu kedua dan menjadi jumlah keseluruhan sebanyak $266 juta dolar. Kutipan terkini Captain Marvel meletakkan filem tersebut ditangga ke-11 senarai kutipan filem-filem Marvel.

Captain Marvel akan mengisahkan tentang Carol Danvers yang bakal menjadi adiwira paling hebat di galaksi semasa Bumi terperangkap dalam perang galaktik antara dua bangsa makhluk asing iaitu Kree dan Skrull. Ianya akan berlatarbelakang awal 90an dan akan menceritakan sejarah yang tidak pernah ditunjukkan dalam Marvel Cinematic Universe.

Filem ini turut dibintangil oleh Samuel L. Jackson, Clark Gregg, Ben Mendelsohn, Lashana Lynch, Gemma Chan, Algenis Perez Soto, Rune Temte, McKenna Grace, Annette Bening, dan Jude Law.

Captain Marvel kini sedang ditayangkan dipawagam-pawagam tempatan.


Filem “The Flash” Sudah Mulakan Penggambaran, Michael Keaton Sah Kembali Sebagai Batman

Penggambaran filem terbaru DC Extended Universe, The Flash telahpun bermula secara rasmi di London. Lebih menarik, The Wrap telah mengesahkan penglibatan Michael Keaton dalam filem akan datang dengan memainkan peranan ikoniknya sebagai Bruce Wayne / Batman.

Penglibatan Keaton dalam DCEU pertama kali diumumkan pada pertengahan tahun lalu apabila dia dilaporkan sedang dalam rundingan untuk memainkan semula peranannya sebagai Batman. Walaupun agensinya mengesahkan laporan tersebut, Keaton dikatakan berkira-kira untuk menyertai projek DCEU itu memandangkan dia tidak mahu keluar negara ketika pandemik dan tidak membaca draf skirp.

Skrip The Flash ditulis oleh penulis Birds of Prey Christina Hodson, yang akan mengadaptasi jalan cerita “Flashpoint” dan menyaksikan The Flash akan pergi ke masa lalu untuk menghalang pembunuhan ibunya, tetapi secara tidak sengaja mencipta garis masa yang baru dengan Batman yang berusia 30an (Micheal Keaton) menjadi pelindung.

Selain Ezra Miller, yang memainkan peranan utama sebagai Barry Allen/The Flash, filem akan datang turut disertai Kiersey Clemons sebagai Iris West, kekasih Barry, Ben Affleck sebagai Batman, Sasha Calle sebagai Supergirl serta Ron Livingston dan Maribel Verdú sebagai ibu dan bapa kepada Barry Allen, Henry Allen dan Nora Allen.

The Flash diarahkan oleh Andy Muschietti  (IT) manakala Michael Disco dan Barbara Muschietti sebagai penerbit. Warner Bros. menentapkan tarikh tayangan The Flash pada 4 November 2022.


Review Filem: Suatu Ketika (2019)

Sebuah filem yang berlatar belakang kan masa sebelum kemerdekaan Tanah Melayu yang mana pada ketika itu rakyat masih lagi bergantung dan takut kepada pengaruh British yang masih kuat di Tanah Melayu. Mengisahkan tentang sekumpulan anak muda di sebuah sekolah yang begitu meminati sukan bola sepak dan akhirnya disokong oleh para guru serta guru besar sekolah tersebut untuk menubuhkan sebuah pasukan bola sepak rasmi sekolah yang mana turut dibantu oleh tukang kebun yang berada di sekolah tersebut.

Dalam keghairahan mereka untuk menubuhkan pasukan mereka sendiri, mereka sedar bahawa mereka berhadapan dengan satu masalah iaitu kelengkapan yang sangat minima dan ditambah dengan masalah peribadi setiap daripada ahli pasukan. Salah seorang ahli pasukan bola sepak tersebut tidak mendapat kebenaran ibubapanya kerana dia telah disahkan mengidap penyakit jantung dan bapanya risau sekiranya penyakit anaknya itu kembali menyerang ketika perlawanan bola sepak diadakan.

Dugaan dan cabaran terpaksa mereka tempuhi dalam usaha untuk menaikkan nama pasukan bola sepak sekolah mereka sendiri dan untuk terus melakar kejayaan pada masa hadapan. Kepada mereka yang meminati filem biopik fiksyen seperti ini boleh terus menontonnya di pawagam berhampiran anda sekarang juga.

Sebuah filem karya Prakash Murugiah yang mengenengahkan unsur kesukanan dalam filem yang dilihat agak baik dari segi aspek keseluruhan dan jugak “utilization of concept”nya.

Filem ini dilihat berjaya membawa konsep bola sepaknya daripada permulaan sehingga ke pengakhiran filem ini dengan menjadikan perkara – perkara lain sebagai hiasan dan tidak menutup konsep utama filem ini.

Jalan cerita yang juga dilihat “straight to the point” menambahkan lagi rasa ingin tahu para penonton dan ditambah dengan beberapa babak yang mencuit hati serta mendebarkan.

Akan tetapi terdapat beberapa perkara yang kami harapkan menjadi lebih hebat daripada apa yang diberikan iaitu babak aksi perlawanan akhir bola sepak yang kurang epik membuatkan perasaan “anti klimaks” itu ada semasa menonton filem ini ditambah pula dengan perkembangan watak yang agak kurang memberangsangkan.

Namun secara keseluruhan, filem ini sememangnya sebuah filem tempatan yang patut ditonton dalam tahun 2019 ini dengan jalan cerita yang agak menarik dan ditambah dengan kesan khas yang diberikan yang agak hebat serta semangat kesukanan yang ada pada filem ini.


Tonton Dua Klip Terbaru Filem Hobbs And Shaw

Tinggal beberapa hari sahaja lagi sebelum filem Hobbs and Shaw ditayangkan kepada umum. Bagi merancakkan filem aksi mantap itu, studio Universal Pictures telah melancarkan trailer dan klip terbaru yang memaparkan aksi-aksi yang cukup mendebarkan. Anda boleh tonton klip-klip tersebut dipemain video dibawah.

Hobbs & Shaw merupakan filem spin off dari francais Fast and Furious. Ia berkisarkan tentang watak Luke Hobbs yang merupakan ejen keselamatan diplomatik serta watak Deckard Shaw, iaitu seorang bekas tentera elit.

Brixton Lore, seorang anarki – telah berjaya memiliki senjata biologikal yang mampu untuk memberi ancaman kepada manusia sejagat. Dengan bantuan ejen M16, Hattie Shaw yang juga merupakan adik-beradik Shaw, Hobbs dan Shaw perlu mengenepikan perbezaan antara mereka untuk bergabung dan seterusnya menjatuhkan musuh yang sangat berbahaya.

Skrip filem aksi ini ditulis oleh Chris Morgan. Beliau terlibat dengan francais Fast and Furious sejak filem Tokyo Drift. Manakala bekas pengarah filem John Wick serta Atomic Blonde, David Leitch bertindak selaku pengarah.

Selain Dwayne Johnson dan Jason Statham, filem ini turut dibintangi pelakon seperti Vanessa Kirby, Eiza Gonzalez, Eddie Marsan dan Idris Elba yang memainkan peranan sebagai villain.

Hobbs & Shaw bakal menemui penonton pada 31 Julai ini.


Trailer “The Conjuring: The Devil Made Me Do It” Telah Dilancarkan, Akan Berstatus ‘R-rated’

Warner Bros. Pictures dan New Line Cinema akhirnya telah melancarkan trailer rasmi filem yang dinantikan Conjuring: The Devil Made Me Do It, menampilkan bab paling gelap dalam dunia sinematik seram ciptaan James Wan. Trailer tersebut turut memaparkan pandangan pertama Patrick Wilson dan Vera Farmiga yang kembali meneruskan peranan utama sebagai Ed dan Lorraine Warren serta wajah kejahatan yang tidak pernah dilihat mereka.

Conjuring: The Devil Made Me Do It

Anda boleh tonton trailer The Conjuring: The Devil Made Me Do It dibawah.

The Conjuring: The Devil Made Me Do It

Sementara itu, MPAA secara rasmi memberi penarafan ‘R’ pada filem ketiga The Conjuring kerana ia memaparkan “keganasan dan beberapa adegan yang menganggu”. Filem arahan Michael Chaves ini akan ditayangkan serentak di HBO Max dan pawagam pada 4 Jun ini.

The Conjuring: The Devil Made Me Do It meneroka cerita seram yang menakutkan, kes pembunuhan dan kejahatan yang memberi kejutan kepada penyiasat paranormal Ed dan Lorraine Warrren. Kedua-dua pasangan tersebut terlibat dalam siasatan satu kes pembunuhan dimana seorang kanak-kanak lelaki telah menjadi suspek utama. Pertama kali dalam sejarah Amerika Syarikat, suspek utama mendakwa dirinya dirasuk syaitan dalam usaha mempertahankan diri semasa perbicaraan di mahkamah.

The Conjuring: The Devil Made Me Do It

James Wan dan Peter Safran kembali bekerjasama sebagai penerbit, manakala pengarah The Curse of La Llorona, Michael Chaves akan bertindak selaku pengarah berdasarkan skrip yang ditulis oleh David Leslie Johnson-McGoldrick. Richard Brener, Dave Neustadter, Victoria Palmeri, Michael Clear, Judson Scott, dan Michelle Morrissey menjadi penerbit eksekutif filem ini.

The Conjuring: The Devil Made Me Do It menjadi filem ketujuh dalam The Conjuring Universe, francais filem seram terbesar dalam sejarah Hollywood, dan telah menjana $1.8 juta dolar seluruh dunia. Antara filem seram dalam francais ini termasuklah dua filem awal Conjuring serta Annabelle, Annabelle: Creation, The Nun, dan Annabelle Comes Home.

The Conjuring: The Devil Made Me Do It


Netflix Dedahkan Poster Terbaru EXTRACTION Yang Menampilkan Chris Hemsworth

Netflix telah melancarkan poster terbaru filem aksi thriller terbitan Russo Brothers, Extraction yang menampilkan bintang MCU, Chris Hemsworth sebagai askar upahan, Tyler Rake. Diarahkan koordinator lagak ngeri Atomic Blonde, Sam Hargrave, Extraction akan menemui penonton pada 24 April ini, eksklusif di Netflix.

Extraction bertempat didunia yang penuh dengan penjual senjata haram dan penyeludup, dan berkisarkan tentang seorang kanak-kanak lelaki yang dijadikan catur dalam pertembungan diantara kumpulan pengedar dadah. Selepas diculik dan dikurung disebuah bandar yang sukar untuk ditembusi, Tyler Rake, seorang bekas askar upahan yang penuh pengalaman cuba untuk menyelamatkannya. Dengan tiada apa yang perlu dikorbankan, Rake melakukan apa sahaja demi menyelesaikan misi yang hampir mustahil.

Barisan pelakon terdiri daripada  Chris Hemsworth (Thor: Ragnarok), David Harbour (Stranger Things, Black Widow), Derek Luke (13 Reasons Why), Fay Masterson (Vice), Golshifteh Farahani (Paterson) dan pelakon baru, Rudhraksh Jaiswal.


Kevin Feige Dedahkan Nasib Mereka Yang Berada Didalam Kapal Terbang Semasa “The Blip”

Filem Avengers: Endgame penuh dengan misteri dan persoalan dari peminat. Antaranya mengenai kejadian “The Blip”. Selepas Hulk berjaya mengembalikan mereka yang menjadi debu (digelar “The Blip) ke sedia kala, peminat tertanya-tanya bagaimana mereka yang menjadi debu ketika di udara mahupun laut akan terselamat dari “event The Blip”

Secara logiknya, jika mereka berada diudara ketika “event The Snap”, mereka juga mungkin akan berada di tempat yang sama ketika “event The Blip”, dan akhirnya jatuh ke bawah selepas kembali dari menjadi debu. Spider-Man: Far From Home telah menunjukkan bagaimana mereka yang menjadi debu kembali ditempat yang sama.

Jika mereka berada di darat, tiada masalah, tetapi bagaimana jika seseorang itu berada didalam pesawat yang ketinggiannya beribu-ribu kaki diudara, ataupun berada di dalam kapal yang mana kapal tersebut mungkin telah karam ataupun musnah. Adakah mereka akan terjatuh dari diudara ataupun berada didasar laut ketika “event The Blip”?

Presiden Marvel Studios Kevin Feige ada jawapannya. Ketika ditembual majalah Empire Online, Fiege mendedahkan bahawa mereka akan tetap terselamat walau dimana sahaja mereka berada, termasuklah jika berada di ketinggian 35 ribu kaki ketika menjadi debu.

Ia disebabkan permintaan Hulk yang mahu mereka yang menjadi debu, kembali dengan selamat.

“Jika orang itu berada didalam pesawat ketika mereka menjadi debu, mereka tidak kembali pada ketinggian 35,000 kaki,” Jelas Feige.

“Mereka tidak jatuh sehingga mati kerana Smart Hulk bijak, dan apabila dia memetik jari … Anda boleh meminta untuk apa sahaja yang anda mahukan dan anda boleh meminta agar semua orang kembali dengan selamat.”

Jadi sudah jelas, mereka yang kembali ketika “event The Blip” tetap selamat, dan mungkin berada didaratan semasa kembali dari menjadi debu, bukannya ditempat-tempat yang merbahaya.

Cuma yang kekal akan mati, adalah mangsa-mangsa yang tidak menjadi debu, sebaliknya mereka terbunuh disebabkan pesawat yang dinaiki, terhempas disebabkan juruterbangnya telah hilang ketika “event The Snap”. Kasihan..


Studio Utama Hollywood Bersaing Untuk Dapatkan Hak Edaran Filem Aksi-Langsung “Voltron”

Voltron bakal kembali ke layar perak dengan filem aksi-langsung terbaru, lapor THR.

Pengarah Red Notice, Rawson Marshall Thurber, akan mengarah filem terbaru itu serta menulis lakon layar bersama Ellen Shanman.

Beberapa studio utama Hollywood dilaporkan bersaing untuk mendapatkan hak pengedaran filem aksi-langsung itu. Antara yang terlibat dalam perang bidaan termasuklah Amazon, Universal dan Warner Bros. dengan Netflix dilaporkan tidak terlibat dengan bidaan buat masa ini.

Voltron adalah francais siri televsyen animasi yang menampilkan sepasukan lima penjelajah angkasa lepas yang memandu sebuah Super Robot gergasi yang dikenali sebagai “Voltron”. Diterbitkan oleh Ted Koplar melalui syarikat produksinya World Events Productions, Voltron adalah adaptasi dari beberapa siri televisyen anime Jepun dari Toei Animation.

Siri televisyen asal disiarkan dari 10 September 1984, hingga 18 November 1985. Voltron: Defender of the Universe adalah antara rancangan kanak-kanak paling popular selama dua tahun sepajangan tayangan asalnya, dan ia telah mencetuskan tiga siri sekuel, beberapa buku komik, dan barisan mainan.

Netflix telah menghasilkan siri Asli baharu yang bertajuk Voltron: Legendary Defender yang berlangsung dari 2016 hingga 2018.


IP Man 3 Review

Salam & selamat pagi, setelah lama menyepi, kini admin Kakimuvee kembali untuk mengeluarkan artikel-artikel terbaru mengenai dunia perfileman antarabangsa dan tempatan. Maaf sekirannya kami gagal untuk menghidangkan cerita-cerita terbaru mengenai filem kepada kau orang semua. Maklumlah, cuti sekolah, busy sikit.

Untuk artikel kali ini kami ingin memberi sedikit review mengenai filem IP Man 3 yang telah ditayangkan pada beberapa minggu lepas.

Seperti yang korang tahu, filem ini adalah mengisahkan tok guru lagenda kung fu Bruce Lee, dan setiap filem IP Man pasti akan disaji dengan aksi pertarungan yang menarik. Cuma kali ini ianya sedikit berbeza dan bagi kami, kekuatan filem ini bukan kepada aksi tempur IP Man, tapi nilai kasih sayang IP Man kepada isterinya.

Pada mulanya, kami ingat filem ini lebih kepada usaha menyelamatkan sekolah dari dirampas gangster rupanya, plot tersebut sekadar selingan sahaja. Jujur kami katakan, agak berlinangan air mata kami pada penghujung jalan cerita filem ini. Sedih dan menyentuh perasaan apabila melihat isteri kesayangan IP Man mati akibat kanser. Apabila sampai ke penghujung filem, baru kami tahu, rupanya IP Man 3 mengisahkan pengorbanan seorang isteri pahlawan.

Dari segi cinematography dan aksi, memang tidak mengecewakan. Tidak serabut semasa aksi tempur dan berjaya membuatkan mata kita tidak berkelip melihat IP Man bertempur dengan lawannya. Aksi yang kami suka ialah pertempuran antara IP Man dan Mike Tyson. Kuat juga rupanya Seni beladiri tinju ni sampai goyang IP Man dibuatnya.

Lakonan para aktor dan pelagak ngeri juga tidak mengecewakan. Cuma Mike Tyson sedikt kelihatan kaku dan patung apabila berlakon. Cuma bab tempur, memang seperti kita melihat beliau di dalam gelanggang gusti.

Jadi secara keseluruhannya, filem IP Man dikata terbaik diantara filem-filem aksi bela diri. Bukan sahaja perjalanan cerita, malah aksi dan para pelakon berjaya membuat filem ini sukses.

Admin nak tanya, dah berapa kali korang ulang filem ini? ?


‘ROALD DAHL’S THE WITCHES’ TO PREMIERE FIRST AND EXCLUSIVELY ON HBO GO IN MALAYSIA ON FRIDAY 29 JANUARY

Malaysian fans of Roald Dahl can breathe a sigh of relief as the highly-anticipated film, Roald Dahl’s The Witches, will finally be making its way to Malaysia premiering exclusively on streaming service HBO GO and On Demand on Astro on Friday, 29 January. The release straight to HBO GO for this theatrical film will enable Malaysian viewers to enjoy the classic tale from the comfort of their own homes especially during these challenging pandemic times.

Reimagining author Dahl’s beloved story for a modern audience, Robert Zemeckis, the Oscar-winning director and master storyteller who gave us Forrest Gump, the Christmas classic The Polar Express, and the Back to the Future trilogy, the film tells the darkly humorous and heart-warming tale of a young orphaned boy who, in late 1967, goes to live with his loving Grandma in the rural Alabama town of Demopolis.  As the boy and his grandmother encounter some deceptively glamorous but thoroughly diabolical witches, she wisely whisks our young hero away to an opulent seaside resort.  Regrettably, they arrive at precisely the same time that the world’s Grand High Witch has gathered her fellow cronies from around the globe—undercover—to carry out her evil plans to turn the world’s children into mice.

The film stars Oscar winners Anne Hathaway (“Les Misérable,” “Ocean’s 8”) and Octavia Spencer, (“The Help,” “The Shape of Water”), Oscar nominee Stanley Tucci (“The Hunger Games” films, “The Lovely Bones”), with Kristin Chenoweth (TV’s “Glee” and “BoJack Horseman”) and award-winning comedy legend Chris Rock.  Newcomer Jahzir Kadeem Bruno (TV’s “Atlanta”) also stars as the brave young hero, alongside Codie-Lei Eastick (“Holmes & Watson”).

To fully bring Roald Dahl’s The Witches to life, Zemeckis is joined by a world-class team of filmmakers, including Alfonso Cuarón, Guillermo del Toro and Kenya Barris who bring a fresh sense of humour along with warmth and the unexpected to the film which is sure to be enjoyed by the whole family.

Download the HBO GO app from App Store or Play Store on your device or access HBO GO via Astro or at https://www.hbogoasia.my/. HBO GO is available on Android TV, Apple TV, LG TV, Samsung Smart TV – and comes with AirPlay and Google Cast functionality.

Astro On Demand is available to all customers via the Ultra box or the Astro GO app. Additionally, Astro Movie Pack customers can enjoy HBO GO access at no additional charge.


Zack Snyder Merestui Kepulangan Michael Shannon Sebagai General Zod Dalam ‘The Flash’

Michael Shannon bersedia untuk kembali ke DCU sebagai General Zod dalam filem The Flash pada tahun ini. Menjelang kepulangannya, dia infgin mendapat restu dari pengarah Zack Snyder.

Semasa bercakap di podcast Bingeworthy, Shannon mendedahkan cara dia mula-mula menghubungi Snyder sebelum bersetuju kembali ke DC Universe. Menurutnya, dia hanya ingin mendapatkan restu dari pengarah itu sebelum kembali mengulangi wataknya.

Shannon berbuat demikian kerana dia ‘tidak gembira’ tentang apa yang berlaku pada Snyder dan kontroversi yang melanda Justice League.

“Saya teragak-agak kerana saya tidak begitu gembira dengan apa yang berlaku kepada Zack Snyder [kontroversi Justice League,” kata Shannon.

“Dan, saya sangat sayangkan Zack. Fakta bahawa Zack meminta saya memainkan bahagian [watak] itu – mungkin kejutan terbesar dalam kerjaya saya. Ia hampir terasa seperti jenaka. Saya seperti, ‘Awak main-main bukan?'”

Shannon berkata lagi bahawa Snyder memahami tentang kepulangannya ke DCU, dan akhirnya memberikan pelakon itu restunya. Dia juga memuji pengarah Andy Muschietti, yang mengarahkan The Flash

“Zack, sangat memahami,” kata Shannon. “Dia memberi saya restunya, dan saya pergi untuk melakukannya. Saya juga suka Andy. Saya suka bekerja dengan Andy. Mereka berdua adalah lelaki yang sangat kreatif.”

Michael Shannon pertama kali muncul sebagai Zod dalam Man of Steel 2013. Dia akan mengulangi peranan itu dalam The Flash, yang akan ditayangkan pada 16 Jun 2023.


Pengarah “Happy Death Day” & “Underwater” Bergandingan Dalam Projek Reboot “Paranormal Activity”

Pembikin filem Happy Death Day Christopher Landon akan bergandingan dengan pengarah Underwater William Eubank dalam projek reboot Paranormal Activity, lapor The Hollywood Reporter.

Filem terbaru ini bukanlah ‘remake’ atau kesinambungan, sebaliknya digambarkan sebagai reboot kepada siri Paranormal Activity.

Sebelum menghasilkan filem slasher ‘time-loop’ popular Happy Death Day, Christopher Landon merupakan penulis lakonlayar utama untuk francais Paranormal. Dia merupakan penulis skrip untuk filem sekuel, ketiga, keempat serta mengarahkan filem spin-off berjudul The Marked Ones yang diterbitkan pada 2014.

2019 yang lalu menandakan ulangtahun ke-10 filem pertama Paranormal Activity, yang mana ia telah mencipta kejutan di box office antarabangsa dengan meraih lebih $193 juta dolar berbanding modal pembikinan hanya $15 ribu dolar.

Kejayaan filem pertama telah mewujudkan lima sekuel dan berjaya mengumpul lebih $890 juta dolar seluruh dunia, satu kutipan yang cukup mengagumkan kerana francais ini hanya menggunakan modal yang cukup kecil iaitu sekitar $28.015 juta dolar.

Filem ketujuh Paranormal Activity ini akan diarahkan oleh William Eubank, manakala barisan pelakon dan plot masih belum diketahui. Paramount Pictures telah menetapkan tarikh tayangan iaitu pada 4 Mac 2022.


Saksikan Molly’s Game Lakonan Jessica Chastain Pada Februari Ini

Molly’s Game merupakan sebuah filem bergenre drama jenayah yang diarahkan oleh Aaron Sorkin berdasarkan dari memoir Molly’s Game: From Hollywood’s Elite to Wall Street’s Billionaire Boys Club, My High-Stakes Adventure in the World of Underground Poker tulisan Molly Bloom.

Filem Molly’s Game dibintangi oleh  Jessica Chastain, Idris Elba, Kevin Costner, Michael Cera, Brian d’Arcy James, Chris O’Dowd, Bill Camp, Graham Greene, Claire Rankin, Joe Keery, dan Jeremy Strong, manakala lakonlayar ditulis oleh ditulis oleh Aaron Sorkin sendiri.

Peluncur ski Olimpik Molly Bloom telah menjalankan permainan poker paling eksklusif di dunia selama sedekad sebelum dia ditangkap oleh ejen FBI. Walaupun mempunyai pemain dari kalangan orang Hollywood dan mafia Rusia, rakan sekutunya adalah peguamnya iaitu Charlie, yang kemudian mengetahui lebih mendalam mengenai pelanggannya, berbeza dengan apa yang dibaca di akhbar.

Saksikan filem Molly’s Game yang akan mula ditayangkan di pawagam tempatan pada 8 Februari 2018


Review Filem: John Wick: Parabellum

Sequel John Wick pada kali ini diteruskan lagi dengan sequelnya yang ketiga dimana John Wick telah menjadi buruan yang dikenali sebagai Excommunicado. Ditawarkan dengan jumlah ganjaran sebanyak 14juta USD. John Wick terus dengan misinya yang tersendiri untuk menyelamatkan nyawanya sendiri.

Jalan cerita dibuka secara terus daripada sequel keduanya, oleh itu kepada mereka yang tidak mengikut filem pertama dan kedua berkemungkinan akan sedikit kepeningan dalam menelusuri jalan ceritanya serta terma terma yang digunakan seperti High Table, Continental. Namun itu bukanlah satu perkara yang besar kerana ia ada dijelaskan serba sedikit dalam filem yang ketiga ini.

Fight scene adalah salah satu perkara yang sememangnya ditunggu tunggu oleh para peminat John Wick dan sekiranya dalam filem keduanya kita dapat melihat John Wick membunuh orang hanya dengan sebatang pensel, dalam filem ketiga ini kita dapat melihat buku menjadi objek untuk membunuh oleh John. Serta banyak lagi fight scene yang dilihat agak cantik dan sesetengah daripadanya mampu membuat penonton bertepuk tangan.

Jalan cerita yang dihidangkan walaupun boleh dikatakan straight to the point, namun ianya agak “dry” dan boleh memberikan rasa bosan dan mengantuk kepada sesetengah penonton. Namun ia adalah perlu demi memberi penjelasan kepada apa yang berlaku dalam kisah hidup John Wick ini.
Rating Kakimuvee : 8.5/10


DEADPOOL 3: Pembaca Bibir Dedah Apa Yang Diperkatakan Oleh Ryan Reynolds & Hugh Jackman

Sehari selepas mengumumkan tarikh tayangan untuk Deadpool 3 dan fakta bahawa Hugh Jackman akan menyertai filem itu sebagai Wolverine, peminat telah dihidangkan dengan video baharu yang sangat misteri dari Reynolds dan Jackman.

Dalam video itu, Reynolds dan Jackman secara berseloroh menggambarkan bagaimana filem itu akan berjalan sebelum muzik memotong percakapan mereka dan benar-benar menenggelamkan suara mereka.

Walau bagaimanapun, Jomboy Media — yang terkenal dengan klip sukan mereka yang sering membaca pergerakan bibir — telah cuba merungkai misteri dan menguraikan apa yang diperkatakan oleh Reynolds dan Jackman dalam klip itu.

Malang bagi peminat yang mengharapkan beberapa berita menarik – Nampaknya, tiada apa-apa yang terlalu istimewa yang diperkatakan oleh mereka berdua, dengan Reynolds bercakap tentang bagaimana Deadpool menemui Wolverine dan mengejarnya sebelum kedua-duanya turun ke dalam pantomim berlawan antara satu sama lain.

Jomboy Media ialah saluran Youtube yang dikenali ramai kerana memaparkan klip- klip sukan. James Vincent Michael O’Brien, pengulas dalam video itu, sering melihat pelbagai klip besbol dan membongkar apa yang dijerit oleh pengadil atau jurulatih antara satu sama lain di padang.

Youtuber itu menggunakan kemahiran membaca bibirnya untuk memberi gambaran yang lebih baik kepada penonton tentang apa yang diperkatakan di atas pandang, dan kini bakatnya digunakan untuk video teaser Deadpool 3 yang penuh misteri tetapi lucu.

Deadpool 3 kini ditulis oleh Rhett Reese dan Paul Wernick berdasarkan draf yang ditulis sebelum ini oleh duo Bob’s Burgers, Wendy Molyneux dan Lizzie Molyneux-Loeglin.

Presiden Marvel Studios Kevin Feige sebelum ini memberi jaminan kepada peminat bahawa ia akan kekal sebagai filem R-rated sama seperti dua filem pertama, yang akan menjadikannya filem pertama studio iut dengan rating matang tersebut.

Dua filem awal Deadpool merupakan kejayaan box-office, dengan gabungan kutipan kasar lebih $1.5 bilion di seluruh dunia. Kedua-duanya ditulis oleh Rhett Reese dan Paul Wernick, dengan yang pertama diarahkan oleh Tim Miller dan Deadpool 2 diarahkan oleh David Leitch.


Saksikan Poster Karakter Star Wars: The Rise Of Skywalker

Dalam merancakkan promosi filem Star Wars: The Rise of Skywalker, Walt Disney Pictures dan Lucasfilm telah melancarkan poster karakter filem epik opera angkasa lepas itu yang memaparkan pandangan lebih jelas karakter-karakter utama berserta karakter sampingan. Anda boleh lihat poster-poster tersebut menerusi galeri dibawah.

Star Wars: The Rise of Skywalker,

Star Wars: The Rise of Skywalker,

Star Wars: The Rise of Skywalker dibintangi Daisy Ridley, Adam Driver, John Boyega, Oscar Isaac, Lupita Nyong’o, Domhnall Gleeson, Kelly Marie Tran, Joonas Suotamo, dan Billie Lourd. Mereka akan disertai beberapa pelakon baru seperti Naomi Ackie, Richard E. Grant dan Keri Russell.

Selain itu juga, pelakon asal francais Star Wars iaitu Mark Hamill (Luke Skywalker), Anthony Daniels (C-3PO), dan Billy Dee Williams (Lando Calrissian) turut menyertai barisan pelakon lain. Watak Leia Organa yang dilakonkan oleh mendiang Carrie Fisher juga akan berada dalam filem akan datang dengan menggunakan footage yang tidak digunakan dari filem Star Wars: The Force Awakens.

Diarahkan oleh J. J. Abrams dan Abrams juga menulis skrip bersama-sama Chris Terrio, Star Wars: The Rise of Skywalker akan menemui penonton pada 20 Disember 2019


HOSPITAL PLAYLIST: Yoo Yeon Seok, Jung Kyung Ho, Jo Jung Suk, & Jeon Mi Do Membantu Sesama Sendiri Dalam Teaser Terbaru

tvN telah melancarkan previu terbaru drama Hospital Playlist. Anda boleh tontonnya dipemain video dibawah.

Dalam klip yang baru dilancarkan itu, ia memaparkan Jung Kyung Ho, Yoo Yeon Seok, Jeon Mi Do, Kim Dae Myung dan Jo Jung Suk menghadapi detik-detik sukar.

Hospital Playlist akan mengisahkan tentang lima orang doktor yang merupakan sahabat lama sejak berusia 20 tahun yang sama-sama belajar di kolej perubatan pada tahun 1999, dan kini mereka adalah rakan sekerja di hospital yang sama

Drama terbaru ini akan memulakan siarannya 12 Mac ini dan boleh juga didapati dilaman penstriman Netflix.


Drama Suspen Thriller ‘The Killing Vote’ Akan Ditayangkan Di Prime Video Pada Ogos Ini

Drama suspen thriller SBS The Killing Vote akan membuat debut di perkhidmatan streaming Prime Video pada 10 Ogos ini, dengan dua episod pertama akan ditayangkan pada hari tersebut. Episod baharu akan ditayangkan pada setiap hari Khamis.

The Killing Vote adalah berdasarkan webtoon popular dengan nama yang sama, yang meneroka makna keadilan dan menampilkan undian hukuman mati di seluruh negara terhadap penjenayah yang kejam. Kisah itu menonjolkan seorang tokoh misteri yang melaksanakan hukuman mati mengikut keputusan undi, dan polis yang mengejar mereka.

Pelakon utama terdiri daripada Park Hae-jin, Park Sung-woong, dan Lim Ji-yeon. Park Hae-jin berperanan sebagai ketua pasukan polis Kim Moo-chan, seorang anggota polis yang luar biasa yang dinaikkan pangkat kepada ketua pasukan dalam masa yang singkat.

Park Sung-woong, yang berlakon dalam Unlock My Boss, akan menggambarkan watak Kwon Seok-joo yang sedang menjalani hukuman penjara selepas menyerahkan diri kerana membunuh penjenayah yang melakukan serangan seksual terhadap anak perempuannya yang berusia 8 tahun.

Lim Ji-yeon, yang mencipta gelombang dengan peranannya dalam Lies Hidden in My Garden—juga boleh didapati di Prime Video—akan memainkan watak seorang leftenan yang pernah menjadi ace dalam Pasukan Penyiasatan Siber.

The Killing Vote menyertai ratusan rancangan dan filem lain yang tersedia di katalog Prime Video, seperti Imaginur, Juang, Abang Long Fadil 3 dan Coast Guard Malaysia. Tajuk Korea seperti HeartBeat, Lies Hidden in My Garden, Battle for Happiness, Tale of The Nine Tailed 1938 dan Jinny’s Kitchen, anime hits seperti Rurouni Kenshin, selain daripada Amazon Originals yang pernah memenangi anugerah dan mendapat pengiktirafan kritikal seperti Citadel, The Lord of the Rings: The Rings of Power, The Marvelous Boys dan The Marvelous Boys, Jackleathers. Maisel.

Pelanggan Prime Video boleh menonton filem dan rancangan di mana-mana dan pada bila-bila masa pada beratus-ratus peranti yang serasi. Dalam applikasi Prime Video, pelanggan juga boleh memuat turun episod pada peranti mudah alih dan tablet mereka dan menonton di mana-mana di luar talian tanpa kos tambahan. Prime Video boleh didapati di Malaysia dengan hanya 25 MYR sebulan.


Thanos Akan Bersama Tenteranya Menentang Avengers?

Filem Avengers: Infinity War boleh dikatakan filem superhero paling ultimate abad ini apabila kita bakal menyaksikan puluhan hero-hero Avengers bergabung untuk menewaskan Supervillian paling berkuasa dalam dunia Marvel Cinematic Universe, iaitu Thanos.

Tetapi Thanos tidak bersendirian untuk berhadapan dengan Avengers, Guardians of the Galaxy dan superhero-superhero yang lain kerana dia bakal mempunyai tenteranya sendiri dan memimpin mereka untuk bertarung dengan Avengers dan seterusnya merampas Infinity Stone. Persoalannya, siapakah villian yang akan bersama-sama dengan Thanos?

Menurut Hollywood Reporter, Terry Notary (Kong: Skull Island) disahkan akan turut bersama-sama dalam barisan pelakon filem Avengers: Infinity War dan watak yang dibawa olehnya adalah pembantu kepada supervillain Thanos:

“I’m working with Josh Brolin and three other actors [in Marvel’s Avengers: Infinity War], and I’m playing Josh Brolin’s right-hand bad guy in the film. I can’t say the name of the character or I think Marvel will sever my head, but I apply those same principals of what it means to drop bullshit and just play a character truly evil. And it’s working. [Laughs] It’s truly working.” – Terry Notary

Notary merupakan seorang stunt performer, koordinator dan movement coach untuk filem-filem Hollywood. Pemilihannya sebagai aktor dalam filem ini dilihat cubaan Marvel untuk menaikkan nama pelakon tersebut. Kenyataan Notary telah mengesahkan yang Marvel sedang mewujudkan orang-orang kanan Thanos untuk bersama-sama dengan perjuangan dan rancangan jahat supervillian berkenaan.

Siapakah Villian Yang Akan Menyertai Thanos Dalam Infinity War?

Menurut laporan dari beberapa laman web antarabangsa, Thanos akan bersama-sama kumpulan supervillian Marvel yang dikenali sebagai Black Order untuk berhadapan dengan superhero-superhero Marvel. Kumpulan ini terdiri dari beberapa karakter antaranya Black Dwarf, Corvus Glaive, Ebony Maw, Proxima Midnight dan Supergiant dan dalam komik mereka pernah menjalankan misi untuk Thanos mencari Infinity Germ di Bumi.

Difahamkan, salah seorang anggota Black Order iaitu Corvus Glaive telah muncul dalam filem Guardians of the Galaxy Vol. 1 dan berada disebelah Thanos. Namun Karakter tersebut telah dibunuh oleh Ronan  dan meninggalkan 4 karakter yang akan ditunjukan dalam filem ini nanti. Adakah Notary akan menjadi salah satu dari 4 karakter ini? mungkin.

Corvus Glaive aka The Others, dibunuh oleh Ronan dalam filem Guardians of the Galaxy Vol. 1

Ahli kumpulan Thanos ini bukan calang-calang supervillian, mereka memiliki kuasa yang cukup luar biasa seperti Black Dwarf yang mempunyai kekuatan dan ketahanan melebihi manusia biasa, Ebony Maw boleh mengawal minda Doctor Strange, Proxima Midnight pakar dalam pertempuran dan Supergiant, mempunyai kuasa minda parasit yang cukup kuat.

Jika Black Order disahkan akan bersama-sama Thanos, ini akan menjadikan filem Avengers: Infinity War tempat himpunan para superheron dan supervillian dalam pertempuran paling epik dalam dunia Marvel. Kedatangan Thanos bukan berseorangan, tetapi dia bersama-sama tenteranya bertempurkan dengan superhero-superhero Avengers dan Guardians of the Galaxy. Satu pertempuran yang sangat epik dalam sejarah.


Drama “It’s Okay To Not Be Okay” Kuasai Kedudukan Pertama, “Backstreet Rookie” Catat Peningkatan Penonton

Drama romantik terbaru tvN, It’s Okay to Not Be Okay memulakan tayangannya dengan langkah kanan. Menurut Nielsen Korea, episod pertama drama lakonan Kim Soo Hyun dan Seo Ye Ji mendapat skor purata sebanyak 6.1 peratus dan kemuncaknya sebanyak 7.0 peratus, sekaligus menduduki tempat pertama dalam slot waktunya di semua saluran TV kabel.

It’s Okay to Not Be Okay

It’s Okay to Not Be Okay

It’s Okay to Not Be Okay juga menguasai tangga teratas dalam slot waktunya di semua saluran – termasuk rangkaian siaran awam – serta berjaya menarik penonton berusia 20 hingga 49 tahun dengan skor purata sebanyak 4.3 peratus dan puncak sebanyak 5.1 peratus. Selain itu, drama terbaru ini memberi prestasi yang baik dikalangan penonton wanita dengan purata skor sebanyak 10.6 peratus.

It’s Okay to Not Be Okay

Sementara itu, drama romantik komedi SBS, Backstreet Rookie mencatatkan sedikit peningkatan rating untuk episod kedua. Drama yang disiarkan pada 20 Jun yang lalu mendapat skor purata sebanyak 3.7 peratus dan 6.8 peratus untuk kedua-dua bahagiannya.

Drama KBS 2TV, Once Again meneruskan penguasaan drama paling banyak ditonton pada malam Sabtu dengan skor purata sebanyak 23.1 peratus dan 28.8 peratus untuk dia bahagiannya.

Untuk lain-lain drama, King Maker: The Change of Destiny mencatat sedikit peningkatan penonton dengan skor purata sebanyak 4.9 peratus, manakala drama OCN, Team Bulldog: Off-Duty Investigation mendapat skor purata sebanyak 2.8 peratus.

King Maker: The Change of Destiny

King Maker: The Change of Destiny


“Mr. Queen” & Shin Hye Sun Kuasai Kedudukan Pertama Senarai Mingguan Drama / Pelakon Paling Popular

Mr. Queen mendahului senarai mingguan drama paling popular, dengan pelakon utamanya Shin Hye sun kekal di kedudukan pertama di kalangan para pelakon.

Berdasarkan data yang dikeluarkan oelh Good Data Corporation dari 25 Januari hingga 31 Januari, drama tvN Mr. Queen berjaya menduduki tangga pertama buat pertama kalinya sejak ia ditayangkan pada pertengahan Disember tahun lalu.

Pelakon utama Mr. Queen, Shin Hye Sun kekal di kedudukan pertama dalam senarai pelakon untuk dua minggu berturut-turut, manakala seorang lagi pelakon drama tersebut, Kim Jung Hyun menduduki tangga ketiga.

Drama tvN True Beauty naik ke tangga kedua pada minggu ini, manakala pelakonnya, Moon Ga Young berada di kedudukan kedua. Menjelang tayangannya pada 19 Februari ini, musim kedua The Penthouse telah memasuki senarai 10 teratas drama paling popular dengan menguasai kedudukan ketiga.

Berikut adalah senarai 10 teratas drama yang paling banyak menghasilkan bualan pada minggu keempat Januari:

1. “Mr. Queen”2. “True Beauty”3. “The Penthouse” Season 24. JTBC’s “Run On”5. KBS2’s “A Man in a Veil”6. JTBC’s “She Would Never Know”7. KBS’s “Homemade Love Story”8. TV Chosun’s “Love (ft. Marriage and Divorce)”9. KBS2’s “Royal Secret Agent”10. KBS2’s “Cheat on Me if You Can”

Cheat on Me if You Can

Berikut adalah senarai 10 teratas pelakon yang paling banyak menghasilkan bualan pada minggu keempat Januari:

1. Shin Hye Sun (“Mr. Queen”)2. Moon Ga Young (“True Beauty”)3. Kim Jung Hyun (“Mr. Queen”)4. Cha Eun Woo (“True Beauty”)5. Hwang In Yeop (“True Beauty”)6. Shin Se Kyung (“Run On”)7. Im Siwan (“Run On”)8. Lee Chae Young (“A Man in a Veil”)9. SF9’s Rowoon (“She Would Never Know”)10. Park Yoo Na (“True Beauty”)


Brad Pitt Sertai Leonardo DiCaprio Bintangi Filem Terbaru Quentin Tarantino

Aktor terkenal, Brad Pitt disahkan menyertai Leonardo DiCaprio membintangi filem terbaru Quentin Tarantino yang berjudul Once Upon a Time in Hollywood. Menurut laman web Comingsoon.net, filem yang berlatarbelakangkan kejadian pembunuhan terkenal oleh pengikut Charles Manson itu bakal ditayangkan pada 9 Ogos 2019.

Once Upon a Time in Hollywood.

Once Upon a Time in Hollywood.

Filem berlatarbelakangkan tahun 1969 itu mengisahkan tentang seorang bintang televisyen yang ingin menceburi perniagaan yang berkaitan dengan dunia perfileman. Pembantunya, yang juga merupakan pelakon lagak ngeri beliau juga ingin menceburi perniagaan yang sama. Kisah pembunuhan Sharon Tate dan rakanya oleh pengikut Charles Manson menjadi latarbelakang jalan cerita filem ini.

Brad Pitt dan Leonardo DiCaprio pernah berkerjasama dengan pengarah Quentin Tarantino menerusi filem Inglorious Bastard (Brad Pitt) dan Django Unchained (Leonardo DiCaprio).

Tarikh tayangan yang dipilih oleh Sony itu adalah ulangtahun kematian Sharon Tate yang mana kejadian pembunuhnya itu berlaku pada 2 Ogos 1969


Dua watak Dalam Filem Captain America: Civil War Bakal Muncul Dalam Siri TV Falcon & Winter Soldier

Penamat filem Avengers: Endgame telah membuka satu pengembaraan baru buat dua karakter Marvel Cinematic Universe iaitu Falcon dan Winter Soldier. Bagaimanapun, mereka berdua bukan saja bintang MCU yang akan beraksi dalam siri televisyen yang akan keudara di platform Disney+.

Berkemungkinan besar dua watak yang anda kenali bakal menyertai Sam Wilson dan Bucky Barnes dalam siri televisyen Falcon & Winter Soldier. Watak yang dimaksudkan adalah Agent Sharon Carter & Helmut Zero.

Menurut laman Deadline, Daniel Bruhl dan Emily VanCamp kini dalam fasa perbincangan untuk terlibat dalam siri televisyen berkenaan. Siri berkenaan akan ke udara selama 6 episod dan akan diarahkan oleh Kari Skogland.

Emily VanCamp pertama kali muncul dalam Marvel Cinematic Universe (MCU) dalam filem Captain America: The Winter Solidier dan yang terakhir dalam filem Captain America: Civil War. Beliau membawakan watak sebagai Agent Sharon Carter, anak saudara kepada ‘love interest’ Captain America, Peggy Carter. Manakala Daniel Bruhl muncul dalam Captain America: Civil War sebagai Helmut Zero, bekas tentera Sokovia yang berjaya memporak-porandakan pasukan Avengers.

Sementara itu, Deadline turut melaporkan bahawa produksi siri televisyen ini akan bermula pada tahun ini dan episod pertama akan bersiaran pada Ogos 2020.


Syamsul Yusof Sahkan Pra-Produski “KL Gangster 3”

Dikala filem terbarunya, Mat Kilau, sedang hangat di pawagam, pengarah Syamsul Yusof sempat memberi perkembangan terbaru mengenai ansuran terbaru KL Gangster.

Menerusi perkongsian ringkas di Instagram, Syamsul mengesahkan bahawa pra-produksi KL Gangster 3 telahpun bermula berserta foto yang menggambarkan penampilan terbaru wataknya – ‘Shark’

View this post on Instagram            A post shared by Syamsul Yusof (@syamsulyusoffilm)

Tidak banyak butiran lanjut mengenai KL Gangster 3 diketahui buat masa ini. Tetapi, menurut perkongsian Syamsul, filem akan datang mungkin melibatkan organisasi mafia antarabangsa.

Aaron Aziz dan Adi Putra akan kembali meneruskan peranan masing-masing sebagai Malek dan Jai dalam filem akan datang. Beberapa watak utama dari filem terdahulu turut dijangka mengulangi peranan masing-masing. Setakat ini, tarikh tayangan tepat masih belum didedahkan, tetapi menurut Syamsul, KL Gangster 3 The Finale akan ditayangkan pada 2023.

Francais KL Gangster bermula pada tahun 2011 dengan diarahkan, ditulis dan dibintangi Syamsul Yusof. Ia mengisahkan tentang seorang bekas ketua gangster yang baru keluar dari penjara, ingin mengubah kehidupannya. Filem yang turut dibintangi Aaron Aziz, Ady Putra, Soffi Jikan dan Zizan Razak ini menjadi filem tempatan pertama yang mencecah kutipan RM 10 juta di pawagam-pawagam tempatan.

Kejayaan KL Gangster telah mewujudkan sekuel KL Gangster 2 yang ditayangkan pada 2013, filem spin off Abang Long Fadil 1 & 2 (2015,2017) serta siri spin off KL Gangster: Underworld yang ditayangkan dilaman penstriman Iflix pada 2018.

Abang Long Fadil 1 & 2 (2015,2017)


“A Quiet Place Part III” Diumumkan Secara Rasmi, Akan Ditayangkan Pada 2025

Sekuel rasmi A Quiet Place Part II kini sedang dalam pembangunan dengan Paramount Pictures menetapkan jadual tayangan pada 2025.

Berita itu hadir semasa panggilan pelabur Paramount Pictures baru-baru ini, lapor Comingsoon. Bagaimanapun, tiada butiran lanjut mengenai filem itu dedahkan, begitu juga dengan tarikh tayangan tepat. Kedua-dua filem asal dan sekuel sebelum ini ditulis (sebahagiannya) dan diarahkan oleh John Krasinski.

The next installment of @quietplacemovie is coming next year & will be directed by Michael Sarnoski. And, #AQuietPlace Part III is coming in 2025. #ParamountPlus pic.twitter.com/im2R4jPwj5— Paramount+ (@paramountplus) February 15, 2022

Buat masa ini tidak dipastikan sama ada Krasinski akan kembali dalam filem ketiga, dan memandangkan Paramount merancang sekuel untuk filem tahun 2021, A Quiet Place Part II, berkemungkinan besar, bintang utama Emily Blunt, Cillian Murphy, Millicent Simmonds dan Noah Jupe akan kembali dalam ansuran terbaru.

Secara teknikal, A Quiet Place Part III adalah entri ketiga dalam siri ini, dan yang keempat dalam francais A Quiet Place. Tahun lalu, Paramount mengumumkan ‘spin-off’ yang berdasarkan dari dua filem asal dengan Michael Sarnoski (Pig) terlibat sebagai pengarah untuk filem tersebut. Spin-off itu juga dilaporkan berasal dari idea Krasinkski.

A Quiet Place Part II, yang dibintangi oleh Emily Blunt, Cillian Murphy, Millicent Simmonds, Noah Jupe, dan Djimon Hounsou, telah ditayangkan pada 28 Mei 2021. Filem kedua itu telah memperoleh lebih AS$297 juta di box office seluruh dunia.


Cerita Pendek Stephen King Berjudul Suffer The Little Children Akan Difilemkan

Novel-novel karya novelis terkenal seringkali dijadikan oleh pembikin filem untuk menghasilkan filem-filem menarik. Antara novel-novel yang dijadikan filem terkenal adalah seperti The Shining, The Shawshank Redemption, The Mist, The Dark Tower dan yang terbaru serta sedang ditayangkan diseluruh dunia adalah It

Kini berita terbaru yang diambil dari laman web comingsoon.net, sebuah lagi karya novelis tersebut akan diambil dan diadaptasikan dalam bentuk filem. Karya yang dimaksudkan adalah Suffer the Little Children, sebuah cerita pendek yang dihasilkan pada tahun 1972.

Menurut laman web itu juga, pengarah Sean Carter telah diberi tanggungjawab untuk mengarahkan filem berkenaan. Malah, beliau juga akan bertindak selaku penulis lakonlayar untuk filem bergenre horror thriller itu. Craig Flores, Nicolas Chartier, dan Sriram Da akan bertindak selaku penerbit filem berkenaan.

Cerita pendek yang berjudul Suffer the Little Children ini bakal mengisahkan cikgu Emily Sidley yang terperasan dengan tingkah laku pelik pelajar-pelajarnya. Beliau mendapati, pelajar-pelajarnya itu bukanlah pelajar-pelajar yang beliau kenali dan lebih teruk dia terpaksa melindungi bandar yang beliau dudukinya dari diganggu entiti jahat.

Cerita pendek ini pernah dihasilkan dalam bentuk filem pendek pada tahun 2006 dan ditayangkan dalam beberapa festival-festival filem pada tahun tersebut.

Filem ini masih dalam peringkat pembangunan dan tiada berita terkini mengenai bilakah tarikh tayangnya. Jadi kepada peminat-peminat filem bergenre horror thriller dan peminat Stephen King khususnya, apa pandangan anda mengenai filem terbaru ini?


Brie Larson Kongsi Pengalaman Sertai Uji Bakat The Big Bang Theory, The Hunger Games & Banyak Lagi

Brie Larson pernah memenangi Anugerah Akademi untuk Pelakon Wanita Terbaik menerusi persembahannya dalam filem thriller Room yang diterbitkan pada 2015. Namun sebelum dia mengecapi kejayaan, aktres berusia 30 tahun itu terpaksa berhadapan dengan kegagalan sepanjang kariernya di Hollywood.

Larson mengimbas kembali perjalanannya sebagai pelakon dan semua peranan yang terlepas dalam blog video terbaru yang disiarkan di saluran YouTube miliknya.

Dalam video berdurasi 15 minit itu, Larson menjelaskan betapa sukarnya proses ujibakat yang perlu dilaluinya. Malah bintang Captain Marvel itu turut mengakui bahawa dia telah menjalani proses ujibakat untuk filem dan televisyen sejak berusia 7 tahun.

“Kadang-kadang anda perlu melalui tiga ujibakat dalam sehari, kadang-kadang anda perlu memainkan watak yang anda tidak tahu” jelas Larson.

Pelakon tersebut turut berkongsi pengalamannya menjalani ujibakat untuk filem Terminator Genisys yang dibintangi pelakon Arnold Schwarzenegger.

“Semasa saya menjalani ujibakat, saya mengalami masalah tayar pancit, tetapi saya dapat melakukan uji bakat. Dan beberapa kemudian, saya mendapat tahu saya gagal mendapat peranan dan tidak mendapat sebarang maklumbalas sama sekali”

Brie menjelaskan bahawa, pada masa itu, dia tidak memahami ‘kenapa’ dia gagal mendapat peranan itu kerana dia merasakan bahawa dia ‘telah melakukan yang terbaik.’

Beberapa bulan kemudian, dia akhirnya mendapat maklum balas mengenai ujibakatnya dan pengurusnya menjelaskan bahawa pengarah ujibakat ‘tidak merasa seperti anda tahu bagaimana membawa senjata api.’

“Dan saya seperti … uhhh … masuk akal JIKA saya membawa pistol … dalam uji bakat. Saya tidak pernah memegang pistol dan saya bersyukur saya tidak pernah memegang pistol kerana saya tidak mahu memegang pistol dalam filem, tetapi saya hanya fikir ianya lucu hanya disebabkan saya tidak boleh memegang pistol, jadi saya tidak dapat peranan itu.”

Brie kemudiannya menyenaraikan pelbagai peranan lain yang gagal dimilikinya, termasuk The Hunger Games, Tomorrowland, semua filem terbaru Star Wars, peranan Penny dalam sikom popular The Big Bang Theory dan Gossip Girl.


Nantikan Filem One Two Jaga Yang Mengisahkan Sisi Gelap PDRM

One Two Jaga,  merupakan sebuah filem yang memaparkan realiti yang berlaku dalam masyarakt kita sekarang ini. Diarahkan oleh Nam Ron, filem bertemakan kepolisan ini mengisahkan tentang di sebalik tabir pasukan badan beruniform Polis Diraja Malaysia, yang mana ia memaparkan sisi gelap segelintir anggota yang sanggup mengkhianati amanah dengan mengambil rasuah dan terjebak dalam kegiatan jenayah.

Agak jarang kita dengari mana-mana filem tempatan menghasilkan sebuah filem seperti ini yang menampilkan sisi gelap anggota polis. Walaupun menunjukan sisi gelap anggota polis yang gagal dalam menjalankan tugas dan amanah, One Two Jaga tetap mendapat sokongan dari Polis Diraja Malaysia kerana mesej yang disampaikan cukup kuat iaitu memerangi dan menjauhi rasuah baik dikalangan anggota polis dan juga mana-mana badan penguatkuasaan.

Filem bergenre aksi drama ini dikeluarkan oleh produski tempatan iaitu Pixel Play, manakala penerbitnya pula adalah pelakon yang cukup anda kenali, iaitu Bront Palarae bersama-sama penerbit executive, Robert Lundberg dan Leon Tan

Filem ini menampilkan pelakon-pelakon yang sangat hebat dan cukup berbakat – ia mengabungkan pelakon Malaysia dan Indonesia antaranya Beto Kusyairi, Datin Sofia Jane, Zaidi Omar, Amerul Affendi, Ario Bayu, Zahiril Adzim dan Asmara Abigail.

One Two Jaga telah memulakan pengambaran mereka pada 15 Julai 2016 dan dijangka akan ditayangkan di pawagam tempatan tidak lama lagi. Sementara menantikan filem hebat ini, mari kita tonton trailer One Two Jaga yang dihasilkan pada tahun 2014


Filem-Filem Terbaru Universal Pictures Kini Boleh Ditonton Di Rumah

Berikutan wabak Covid – 19 yang semakin serius sehingga memberi kesan kepada kutipan filem diperingkat global, NBCUniversal membuat langkah proaktif dengan mengumumkan bahawa filem-filem terbaru Universal Pictures kini boleh didapati dirumah, bersamaan dengan tarikh tayangan global.

Filem animasi DreamWorks Animation, Trolls World Tour yang telahpun memulakan tayangannya dibeberapa negara termasuk Malaysia (akan ditayangkan di U.S pada 10 April), boleh didapati servis ‘on-demand’ mulai 20 Mac ini. Manakala filem dari Universal Pictures dan Focus Features seperti The Hunt, The Invisible Man dan Emma boleh disewa selama 48 jam di saluran berbayar popular dengan harga $19.99 di U.S dan harga yang setara di pasaran antarabangsa.

Pengumuman dibuat oleh CEO NBCUniversal, Jeff Shell.

Memandangkan perubahan yang pesat dan tidak pernah berlaku pada kehidupan seharian pengguna pada masa sukar ini, syarikat merasakan sekarang adalah masa yang tepat untuk menyediakan pilihan ini di rumah serta di teater. NBCUniversal akan terus menilai keadaan semasa dan akan menentukan strategi pengedaran terbaik di setiap pasaran apabila situasi unik semasa berubah.

“Universal Pictures has a broad and diverse range of movies with 2020 being no exception. Rather than delaying these films or releasing them into a challenged distribution landscape, we wanted to provide an option for people to view these titles in the home that is both accessible and affordable,”

“We hope and believe that people will still go to the movies in theaters where available, but we understand that for people in different areas of the world that is increasingly becoming less possible.”


Disebalik Pembikinan Siri Hit Netflix ‘Hellbound’

Hellbound telah memenangi hati penonton global dengan pelakon bintang Korea yang berpengalaman dan tema universalnya yang menangani kehidupan dan kematian, jenayah dan hukuman serta keadilan di dunia yang kita diami. Siri ini memfokuskan pada peristiwa ghaib yang disebabkan oleh makhluk dunia lain yang mengeluarkan dekri mengutuk individu ke neraka, membawa kekacauan dan mencetuskan kebangkitan kumpulan agama baru yang dipanggil The New Truth.

Pengarah Yeon Sang-ho telah menambah satu lagi fenomena global pada senarainya ketika siri ini telah mencatatkan 43.48 juta jam tontonan yang hebat, 3 hari selepas tayangannya. Ia juga telah menduduki dalam senarai 10 Terbaik di 71 negara, termasuk Malaysia, Hong Kong, Filipina, Indonesia, Thailand, Jamaica, India, AS, Perancis dan Jerman.

Mari kita lihat beberapa bahan yang digunakan bagi menghidupkan siri ‘supernatural’ yang hebat ini:

1. Yoo Ah-in merakam 2 halaman skrip secara keseluruhan dalam satu rakaman.

Yoo Ah-in, yang meninggalkan kesan yang kuat dengan setiap watak yang dibawakannya, memainkan watak Jung Jinsu, Pengerusi The New Truth, sebuah organisasi keagamaan yang sedang berkembang dan mula berkuasa di tengah-tengah panik yang melanda masyarakat. Yoo mencipta kesempurnaan, kualiti unik dan eksentrik seorang pemimpin berkarisma dan mistik yang tidak boleh dijangka.

Pengarah Yeon juga mencipa watak Jung Jin-su khusus untuk Yoo kerana dia mempunyai keyakinan yang besar terhadap keupayaannya untuk menghidupkan watak itu dengan baik. Dia mengadakan perbincangan yang panjang dengan Yoo dalam memperhalusi watak dan sifatnya untuk mencipta seseorang yang cukup berkuasa sehingga dapat menggoyahkan kepercayaan orang lain.

2. Kandungan untuk Episod 4, 5 dan 6 telah dibangunkan sebelum episod lain dalam Hellbound.

Sementara Jung Jin-su (Yoo Ah-in) dan Min Hye-jin (Kim Hyun-joo) menjelmakan konflik dalam masyarakat yang ditimpa malapetaka ghaib, Episod 4 memperkenalkan titik perubahan dalam plot dengan Bae Young-jae (Park Jeong -min) dan Song So-hyun (Won Jin-a), pasangan yang bergelut dalam dunia yang bermasalah, memegang apa yang penting bagi mereka.

Pengarah Yeon berkata, watak Bae Young-jae adalah yang paling dekat dengan penonton kerana cerita itu dilayari melalui matanya sebagai penerbit dokumentari yang menyiasat The New Truth.

3. Adegan siaran TV dan internet dalam Hellbound telah dirakam dengan kamera video dan telefon mudah alih.

Dalam usaha untuk mencipta pengalaman ‘supernatural’ yang asli, kru penggambaran ingin mewujudkan suasana yang kelihatan serealistik mungkin. Dengan tugas yang mustahil untuk menukar peristiwa yang tidak dapat dibayangkan kepada sesuatu yang boleh berlaku dalam kehidupan sebenar, realisme telah ditambah melalui rakaman telefon mudah alih untuk adegan makhluk dunia lain yang ditangkap oleh penonton, dan menggunakan kamera fotografi akhbar sebenar untuk liputan berita.

Tiada jalan pintas diambil, hampir dalam erti kata sebenar; para pelakon berjaya mencipta perasaan bimbang pada watak mereka dalam menghadapi situasi anomali, dan semua itu dirakam dalam satu rakaman yang panjang tanpa sebarang gangguan. Selain itu, lampu latar dan lampu malap banyak membantu memberikan sentuhan hebat pada nada siri ini.

4. ‘Executors’ muncul sebagai trio dan sebabnya?: satu tidak cukup mengancam, dua tidak mencukupi, dan jika lebih dari tiga, kumpulan mereka menjadi terlalu besar.

Perancang disebalik siri ini mendapat inspirasi dari lukisan beberapa artis dalam sejarah untuk mencipta watak syaitan, sebelum ditapis melalui imaginasi artis Choi Gyu-seok.

Pengarah Yeon mahu orang ramai merasa ngeri yang melampau apabila melihat ‘Executors’. Oleh itu, ‘Executors’ akan datang dalam pasukan tiga orang dengan cara meniru sekumpulan orang yang memburu seorang individu.

5. Bandar Jinyang di mana pembunuh isteri detektif Jin Kyung-hun ditangkap adalah bandar yang sama seperti dalam filem Train to Busan arahan Yeon di mana virus zombi pertama kali muncul.

Dalam episod 2, anak perempuan Jin Hee-jung (Lee Re) menyertai The New Truth. Dia menjadi marah apabila mengetahui pembunuh ibunya menjalani kehidupan normal selepas dibebaskan dari penjara, menyebabkan dia bekerjasama dengan Pengerusi untuk mencarinya dan membalas dendam terhadap pembunuh itu.

Saksikan kegelapan dalam Hellbound, kini boleh di strim di Netflix.

, kini boleh di strim di Netflix.


RUN Trailer: Sarah Paulson Bintangi Filem Seram Terbaru Lionsgate

Lionsgate telah melancarkan trailer rasmi filem seram thriller arahan Aneesh Chaganty berjudul Run, yang mengisahkan tentang seorang anak perempuan yang mengentahui kebenaran menakutkan tentang ibunya. Dibintangi pelakon Sarah Paulson dan pendatang baru, Kiera Allen, Run akan ditayangkan pada 8 Mei ini. Anda boleh saksikan trailer dipemain video dibawah.

Run membawa penonton melihat ketakutan Chloe (Allen) terhadap ibunya, Diane (Paulson). Diane telah membesarkan dengan penuh pengasingan, dan mengawal setiap pergerakannya sejak dilahirkan

Skrip filem ditulis oleh penulis Searching, Sev Ohanian, dan diterbitkan Ohanian serta Natalie Qasabian.


Sony Tukar Tarikh Tayangan Ghostbusters: Afterlife, Uncharted, Cinderella & Peter Rabbit 2

Dengan ketiadaan perkhidmatan streaming sendiri, Sony membuat keputusan untuk mengajak tarikh tayangan filem Ghostbusters: Afterlife, Uncharted, Cinderella dan Peter Rabbit 2: The Runaway, lapor Deadline

Ghostbusters: Afterlife kini ditetapkan tarikh tayangannya pada 11 Februari 2022, manakala Uncharted akan menemui penoton pada 16 Julai 2021. Manakala tarikh tayangan Cinderella dan Peter Rabbit 2: The Runaway akan diumumkan kelak.

Ghostbusters: Afterlife dibintangi pelakon kanak-kanak Mckenna Grace, Carrie Coon, Finn Wolfhard dan Paul Rudd yang akan memainkan peranan sebagai seorang guru. Pelakon-pelakon asal Ghostbuster, Bill Murray Sigourney Weaver, Annie Potts, Dan Akyroyd dan Ernie Hudson, turut kembali membintangi filem ini dengan membawakan watak masing-masing.

Filem ini akan menceritakan kisah seorang ibu tunggal dan dua anaknya, yang tiba di sebuah bandar kecil, dimana mereka mula mengetahui hubungan mereka dengan Ghostbusters yang asal dan warisan rahsia yang ditinggalkan oleh datuk mereka.

Carrie Coon akan memainkan peranan sebagai seorang ibu kepada karakter lakonan Mckenna Grace dan Finn Wolfhard.

Uncharted merupakan prekuel kepada siri permainan video dimana ia akan menceritakan Nathan Drake (Tom Holland) yang pertama kali berhadapan dengan bakal rakannya, Victor Sullivan (Mark Walberg) dan akan membentuk cerita yang akan mengaitkan keseluruhan francais permainan video Uncharted.

Pengarah Zombieland dan Venom, Ruben Fleischer diberi tanggungjawab untuk mengarahkan filem ini. Menyertai Holland dan Mark Wahlberg adalah Antonio Banderas, Sophia Ali dan Tati Gabrielle.

Filem musikal remake Cinderella adalah gambaran moden mengenai dongeng klasik gadis yatim piatu dengan ibu tiri yang jahat dengan gabungan muzikal. Kay Cannon, yang menulis komedi Pitch Perfect, memperoleh tiga pencalonan Emmy untuk 30 Rock dan mengarahkan komedi Blockers tahun lalu, akan mengarahkan dan menulis filem itu.

Dalam filem Peter Rabbit 2: The Runaway, Bea, Thomas, dan para arnab telah mencipta keluarga sementara, walaupun membuat usaha yang terbaik, Peter tidak dapat meninggalkan reputasinya sebagai arnab yang nakal.

Mengembara keluar dari taman, Peter mendapati dirinya berada di dunia di mana kerosakannya dihargai, tetapi bila keluarganya membahaya diri untuk mencarinya, Peter perlu memikirkan apa jenis arnab yang dia ingin jadi.


Netflix Peroleh Hak Filem Aksi Thriller MOSUL Terbitan Russo Brothers

Filem aksi thriller Mosul, terbitan Russo Brothers (Extraction, Avengers: Endgame) telah diambil alih oleh Netflix dengan rancangan untuk mengedarkan filem itu ke seluruh dunia pada bulan November, lapor The Hollywood Reporter.

Mosul ditulis dan diarahkan oleh Matthew Michael Carnahan (World War Z, 21 Briges) dan diilhamkan dari artikel New Yorker, “The Desperate Battle to Destroy Isis,” tulisan Luke Mogelson.

Filem ini menceritakan kisah benar sekumpulan lelaki Iraq yang bangkit menentang ISIS ketika kumpulan pengganas itu mengambil alih kota dan keluarga mereka. Ia akan memberi fokus pada pasukan Nineveh SWAT, sebuah unit polis yang melancarkan perang gerila terhadap kumpulan pengganas dalam perjuangan terdesak untuk menyelamatkan kota mereka.

Barisan pelakon terdiri daripada Suhail Dabbach (The Hurt Locker), Adam Bessa (Extraction) dan Is’Haq Elias. Russo Brothers menjadi penerbit bersama-sama Mike Larocca serta The New Yorker Studios (Only the Brave).

Mosul merupakan kerjasama terbaru diantara Russo Brothers dan plaform streaming Netflix. Mereka sebelum ini telah berkerjasama dalam filem Extraction lakonan Chris Hermsworth, yang mana filem aksi tersebut telah mendapat jumlah tonton tertinggi dalam sejarah Netflix.


Michelle Yeoh Dilaporkan Bakal Sertai Barisan Pelakon SHANG-CHI

Tan Sri Michelle Yeoh dilaporkan bakal menyertai barisan pelakon filem terbaru Marvel, Shang-Chi and the Legend of the Ten Rings, lapor portal Comic Book baru-baru ini. Ini merupakan karakter MCU kedua pelakon yang berasal dari Ipoh, Perak itu selepas membuat debut sebagai Aleta Ogord dalam filem Guardians of the Galaxy Vol. 2

Guardians of the Galaxy Vol. 2

Guardians of the Galaxy Vol. 2

Yeoh dikenali menerusi beberapa watak filem ikoniknya seperti Tomorrow Never Dies, Crouching Tiger, Hidden Dragon, Memoirs of Geisha dan filem romantik komedi terbaru Crazy Rich Asian. Dia juga bakal muncul dalam filem sekuel arahan James Cameron, Avatar dan filem aksi thriller Gunpowder Milkshake disamping beberapa pelakon lain seperti Karen Gillan dan lena Headey.

Filem pertama adiwira Marvel Asia ini dibintangi pelakon Simu Liu sebagai Shang-Chi, Tony Leung sebagai ‘the real’ Mandarin dan Awkwafina (watak masih lagi tidak diketahui). Destin Daniel Cretton akan mengarahkan filem ini, manakala skrip ditulis oleh Dave Callaham. Filem ketiga Fasa 4 MCU ini akan mengisahkan tentang Shang-Chi yang akan menentang organisasi penganas dikenali sebagai Ten Rings.

Penggambaran dijangka bermula pada tahun ini di Australia dan dijadualkan tayangannya pada 12 Februari 2021.


Penggambaran Filem Gambit Akan Bermula Awal Tahun Hadapan

Filem Gambit dikatakan akan memulakan pengambaran pada 2018

Pengambaran filem Gambit dilaporkan akan bermula awal tahun hadapan. Menurut laman web Omega Underground yang mengikuti rapat perkembangan filem spin X-Men itu mendedahkan, penggambaran Gambit mungkin akan bermula dalam bulan Februari dan dijangka selesai dalam bulan Julai 2018.

Lokasi penggambaran juga akan dilakukan di New Orleans, tempat lahir karakter X-Men itu.

Filem Gambit akan dibintangi oleh  Channing Tatum yang membawa watak Gambit, manakala Lizzy Caplan pula akan membawakan watak perempuan utama dalam filem tersebut. Maklumat lanjut mengenai watak yang dibawa oleh Lizzy masih lagi tidak diketahui dan FOX masih berahsia mengenainya.

Filem spinioff X-Men itu akan diarahkan oleh Gore Verbinski manakala skrip ditulis oleh Reid Carolin dan Chris Claremont. Plot filem berkenaan tidak diketahui, tetapi khabar angin mengatakan ia akan melibatkan watak beberapa karakter klasik X-Men serta villain Nathaniel Essex aka Mr. Sinister

Gambit dijangka akan memulakan tayangan pada 14 Februari 2019.